Discussió:Hafez - Viquipèdia, l'enciclopèdia lliure\n(S'ha redirigit des de: Discussió:Hàfidh)\n«Hafez» (anglès) en la seva versió del 25-07-2009. Consulteu l'historial de la pàgina original per a conèixer la llista d'autors.\n—el comentari anterior sense signar és fet per Peer (disc. • contr.) 08:48, 26 jul 2009 (CEST)\n«Hafez» (anglès) en la seva versió del 28-05-2013. Consulteu l'historial de la pàgina original per a conèixer la llista d'autors.\n«Хафиз Ширази» (rus) en la seva versió del 28-05-2013. Consulteu l'historial de la pàgina original per a conèixer la llista d'autors.\n--MALLUS (disc.) 23:35, 28 maig 2013 (CEST)\nNoms (principal i secundaris) per verificar.--Hinio (disc.) 10:27, 20 des 2009 (CET)\nRepasso el nom "pronunciat" a l'àrab... seguim amb l'etern problema del persa (algun dia ens hi hauríem de posar i veure què fan les altres viquis i indagar una mica). En relació al títol de l'article, és evident que la i llarga no té cap sentit ni en persa ni en àrab... a Hàfidh/Ḥāfiẓ és llarga la a! --CarlesVA (parlem-ne) 17:23, 29 des 2009 (CET)\nMolts de noms de la llunyana Pèrsia ens havien arribat a través de l'àrab, que els ha adaptat. Així, fins i tot el nom de l'idioma es deia farsi (en àrab no hi ha p) i moltes "e" han estat transformades en "i". Acualment, amb la presència més gran de l'Iran en el món i amb l'esforç dels mateixos iranís, sembla que s'està corregint aquella tendència (el persa ja es diu "parsi"). En les wikipèdies i enciclopèdies occidentals això ja s'ha corregit de manera que "Hafiz/Hafidh" ja ha passat a ser "Hafez", com li diuen els perses. Pproposo, doncs, que anomenem el poeta "Hafez" i deixem "Hafiz" o la seva forma més primmirada "Hafidh" per a un article específc sobre els que se saben l'Alcorà. --Avignasi (disc.) 00:47, 27 nov 2019 (CET)\nTotalment d'acord, @Avignasi:. De fet, quan em van demanar de completar l'article ja vaig exposar que, atès que no sé persa, no podia ser rigorós. Per això constantment es va citant que les transcripcions que es donen són segons la pronunciació àrab. Ja era hora que finalment algú pogués assegurar-nos que la transcripció correcte al català de Hàfidh en persa és Hafez! T'animo a continuar corregint els altres articles de personatges culturalment i lingüísticament perses, per donar-ne la transcripció al català més correcta. --CarlesVA (parlem-ne) 13:18, 27 nov 2019 (CET)\nSense ser expert en persa, la transcripció «Hafez» que proposeu més amunt em sembla correcta.—Leptictidium (digui) 10:21, 27 feb 2020 (CET)\nHe de declarar que no sóc expert en persa i em baso en fonts autoritzades. Per tal com fer una proposta de criteris de transcripció pot ser una mica complicat, proposo d'anar fent ja els canvis dels quals tenim versions canviads i ja consolidades (E.Britànica i E.Irànica), com són les dels noms dels grans poetes. Amb noms no tan coneguts és més difícil trobar fonts i arriscat de fer canvis. Demano de canviar ja el nom d'aquesta pàgina perquè ja n'he canviat els continguts i ara queda incongruent. La meva intenció és continuar els canvis amb Ferdowsi i estudiar una proposta de criteris de transcripció.--Avignasi (disc.) 02:20, 28 feb 2020 (CET)\nDiscussió:Firdawsí.—Leptictidium (digui) 10:05, 28 feb 2020 (CET)\nObtingut de «https://ca.wikipedia.org/w/index.php?title=Discussió:Hafez&oldid=22788501»\nArticles traduïts de ru\nLa pàgina va ser modificada per darrera vegada el 28 feb 2020 a les 11:05.


09 / 08 / 21 a les 19:00 h · Centre Cívic, Pacs del Penedès\nTots tenim el desig de viure aventures inoblidables, de passar uns dies de descans i tranquil·litat en un illa paradisíaca. Els personatges d’aquesta història han aconseguit aquesta fita, han viatjat fins a l’illa de Quimera amb la intenció de passar-hi uns dies fantàstics i fer realitat el somni d’unes vacances idíl·liques, per sortir de la quotidianitat.\nEntraran en un nou món de somnis i il·lusions, on res pot ser i tot és possible, un lloc sense mòbils ni connexió a internet, un món on només la imaginació hi té cabuda. Benvinguts a QUIMERA, l’aventura de la vida!\nAv. Diputació, 9 - Pacs del Penedès


CERRR Igualada: YES, WE CAN!!!!\nSi, nosaltres podem. I no ho dic com una aspiració, sino com una afirmació.\nAquest cap de setmana el nostre club ha fet una altra demostració de poder essent present en diferents competicions i demostrant que cada dia som més i millors!!!!\nRamón Lladó i Jordi Carpi, al finalitzar la cursa, i tan frescos!\nRoger Roca, 3er a Gavà ben acompanyat de Ramon Lladó i Jordi Carpi.\nRoger Roca aconseguia la 3era posició en la mitja marató de Gavà, tan sols superat per un atleta marroquí i Nacho Caceres. Amb un temps d1:06'03", mmt, demostra que arriba en bones condicions per disputar la marató de BCN d'aquí dues setmanes.\nDestacar la gran actuació de Ramon Lladó amb marca personal i Jordi Carpi mmt.\n83Ramon Lladó I Riba 1:20:30 19:15/19:03/19:26/18:43/4:05 mp\n187 Jordi Carpi Pola 1:24:37 20:08/19:56/20:0/19:53/4:35\nJoan Gabarró a Lleida\nEs disputava també els 10kms de Puigverd on Joan Gabarró aconseguia una magnífica 17ena posició absoluta amb un temps de 37'16".\nEl Pere (amb el seu fill), l'Ivan i les màquines\nTriatló Blanc a Tuixén\nEs disputava a Tuixén el Campionat de Catalunya de triatló blanc, una modalitat que consta d'un tram d'esquí de fons, un de bicicleta i un de running, tot sobre la neu.El Pere Gabarró aconseguia la 26ena posició i l'Ivan Junyent entrava el 60è!\nDuatló Internacional de Vilanova i la Geltrú\nA Vilanova i la Geltrú es diputava la 1a edició del Duatló internacional amb la presència d'alguns dels millors duatletes del món. En categoria maculina guanyava el belga Rob Woestenborghs i en femenina entraven juntes la catalana Eva Ledesma i la francesa Alex Louison.\nEls nostres es defesaren molt bé destacan la 8ena posició de la Neus Forn i la 18ena de l'Isaac Duarte. Els nois eren 5ens per equips.\n8 FORN JORBA, NEUS 1:08:56\n18 DUARTE MARTINEZ, ISAAC 3er SUB23 57:28\n34 HIDALGO BLADE, SERGI 1:00:23\n38 ROCA DALMAU, XAVIER 1:01:10\n45 GONZALEZ MUÑOZ, DANIEL 1:08:18\nEn grups d'edat destacar la victòria de Jordi Moreno i la 5ena posició de Sergi Burón en el seu debut:\n1 MORENO MONTANER, JORDI ROCA 1:02:49\n5 BURON DE LA TORRE, SERGIO 1:03:32\n7 ROLDAN SANCHEZ, JOSE ANTONIO 1:04:00\nI això segueix....tothom a disputar la duatló d'=ada, encara que sigui amb tricicle.\nI els que no sabem anar amb bicicleta ni amb les rodetes de darrera, a animar com bojos i fent-nos sentir.\nTOTHOM A L'ESTADI EL DIUMENGE.\n17 de febrer de 2009, a les 8:38\nLa grandesa d'un club es pot veure de dues formes:\n- Per l'obtenció de resultats i per la quantitat de gent que forma un club.\nEstic segur que aquesta setmana a la duatló hi hauran mol bons resultats, i si no m'equivoco ja hi han 19 duatletes del cub inscrits.\n17 de febrer de 2009, a les 9:31\nCom a presi estic impresionat. 19 duatletes??? realment increïble.\n17 de febrer de 2009, a les 18:39\nJO HE CONTAT 20\n17 de febrer de 2009, a les 18:59\nÉs una passada, 20 duatletes inscrits!!!\nEns veiem diumenge a la sortida!!!\n17 de febrer de 2009, a les 20:19\nEntrevista al Míster, al diari AVUI\nEl míster al diari AS\nExhibició Running Tri\nJordi Lopez El Gran!!!\nRoca Running al Facebook\nEntrevista al Míster\nI + i + i +....


torrAspapel: el cost de la solidaritat - Diari de Girona\nassumpció vila 12.11.2008 | 01:00\nLa notícia que el grup Torraspapel vol acomiadar 204 treballadors a Catalunya de la factoria de Sarrià de Ter ens ha agafat de sorpresa. Quan l'empresa va optar per edificar una nau de magatzem en els ??ter?renys reservats al seu creixement, en lloc de construir la màquina MP5, ja vàrem témer pel seu futur empresarial, però en cap moment havia transcendit cap notícia sobre si el grup passava dificultats econòmiques, només que es buscava un comprador per a la fàbrica d'Algesires i que la cogeneració donava molt bon rendiment.\nLa fàbrica de Sarrià de Ter ha estat l'embrió de tot el grup, on s'han desenvolupat la major part de productes que ara comercialitza. Durant anys, els tècnics i operaris qualificats de la planta sarrianenca varen ajudar a la posada en marxa de les plantes de Motril i d'Almazán, on s'han invertit quantitats ingents per consolidar la fabricació del paper estucat i del paper adhesiu, tenint en compte que en ambdós casos les inversions que es realitzaven rebien també enormes ajuts de les Comunitats Autònomes d'Andalusia, de Castella-Lleó i del Fons Europeu, cosa que no ha passat mai a Sarrià de Ter, on tot el cost de la inversió s'ha de posar en l'escandall del producte. Recordem també les aventures de les Ardenes, a Bèlgica, en l'època del grup KIO i més recentment, l'ajut que s'ha donat a France Condat. Tot i així, tot i haver transferit el seu know how, tot i ser una fàbrica rendible gràcies a tenir una turbina per generar electricitat, una bona planta per a l'estucat i secció de converting, personal altament qualificat, els inversors de l'empresa de capital risc CVC, el grup Lecta, no dubten a tancar una màquina de paper i tota la secció d'estucat.\nEl grup Torraspapel divideix la producció entre les diverses plantes segons gramatges. La de Sarrià de Ter comparteix gramatge amb La Montañanesa de Saragossa, amb unes instal·lacions més antiquades i obsoletes que les de Sarrià, però amb una planta de cel·lulosa, com la que es va tancar a Sarrià de Ter l'any 1992. No és just que l'ajust de l'oferta de paper estucat s'hagi de centrar en les plantes d'Algesires i de Sarrià de Ter, sinó que podria fer-se extensiu a totes les plantes del grup reduint, per exemple, un torn de producció de cada planta, passant de 5 a 4 torns, amb personal comodí i treballant més hores. O és que la baixada de vendes es nota només en els gramatges que es fabriquen a Sarrià? Aquesta és una possibilitat, però de ben segur que si en la decisió del pla de viabilitat del grup hi intervenen els directius de Sarrià de Ter, les mesures poden ser altres. En aquest exemple, si les plantes de Sant Joan, Saragossa, Motril i Sarrià baixen a 4 torns, el problema de l'excedent de paper estucat es resol. Es deixa la capacitat productiva intacta, a l'espera que el mercat es recuperi o bé es desenvolupi una altra gamma de producte. El grup Torraspapel ha estat exportador net als EUA, fins que la paritat del dòlar va fer disminuir les vendes, però aquesta tendència sembla canviar i ara és l'euro el que baixa. Per compensar la pèrdua de rendibilitat de cada centre es pot invertir en cogeneració allà on no n'hi ha, per exemple i inexplicablement, a Sant Joan les Fonts, la qual cosa milloraria el compte d'explotació d'aquest centre i el del grup.\nEl concepte de cogeneració sol escapar a la major part de la gent però cal saber que, avui en dia, és més important en el compte de resultats el que genera la producció d'electricitat que el marge de la ven?da de paper. D'aquí que els directius del grup no s'hagin plantejat mai tancar la fàbrica de paper, tot i les amenaces amb què han anat a l'Ajuntament de Sarrià de Ter, ja que el seu funcionament és imprescindible per tal que funcioni la cogeneració.\nHem de deixar sols els treballadors en la defensa dels seus llocs de treball? Aquesta és una decisió que ens afecta a tots: als sarrianencs, a l'Ajuntament de Sarrià de Ter, a la Generalitat de Catalunya, a les patronals gironines, a la Cambra de Comerç, a la UdG... La pèrdua del teixit empresarial no només ha de preocupar els sindicats, sinó a tots els catalans i a tots els responsables de la indústria catalana. Ha de quedar clar que sense indústria no es mantindran els serveis i les fàbriques de paper, altament tecnificades, que tenen al seu voltant una xarxa de petites empreses que li donen suport permanent: tallers de manteniment, proveïdors de maquinària, de material elèctric, logística, transport...\nEls catalans hem estat molts anys solidaris transferint recursos a d'altres comunitats que han donat, via subvenció, als grups inversors com CVC, diners per renovar equipaments en els centres productius d'aquestes comunitats en teoria més desafavorides. Els treballadors de la fàbrica de Torraspapel a Sarrià de Ter han estat enormement solidaris transferint coneixements als centres on la direcció els ha sol·licitat. S'ha remunerat adequadament aquesta transferència de talent en concepte de ?royalties la fàbrica de Sarrià de Ter? No val res el coneixement? Ara, una vegada la dida ja no dóna més llet, es vol tancar la fàbrica mare. Hem de defensar la indústria catalana i el teixit productiu català i per una vegada, ser solidaris amb nosaltres mateixos.\nHem de defensar tots i cadascun dels processos de la cadena de valor i no com va dir el conseller Huguet, ja assabentat d'aquesta possible reestructuració quan es va fer la inauguració de la Fira del Paper de Sarrià de Ter, quedar-nos només amb els sectors d'impressió i de distribució. Defensar vol dir anar a Madrid i oposar-se a aquest expedient de regulació, no cedir amb les pretensions de l'empresa en la requalificació de terrenys industrials i presentar un pla alternatiu pel manteniment de l'activitat productiva, incloent-hi la planta d'estucat i el converting al centre de Sarrià de Ter. I evidentment, els responsables institucionals de Catalunya, han de ser més ferms en la posició del manteniment d'un sector estratègic i altament tecnològic com és el paper.


El plaer d'escoltar gent que menja és moda a Youtube! - Ràdio Flaixbac\nEl plaer d'escoltar gent que menja és moda a Youtube!\nLa realitat supera la ficció i si us diguéssim que ara la moda és escoltar com mengen els altres pensaríeu que ens falta un bull. Doncs és exactament el que està passant a Youtube, és un fenomen creixent conegut per ASMR i ara us en fareu una idea. Hi ha gent a Youtube que s'està fent famosa i està aconseguint reproduccions milionàries amb vídeos en què es graven ells mateixos mentre mengen: aletes de pollastre, plàtans, sushi, patates fregides... Ho publica avui La Vanguardia.\nAra bé, ni tothom és sensible a aquests sons ni a tothom li produeix el mateix efecte, i precisament per això podeu trobar vídeos de tota mena, amb sorolls que no necessàriament s'associen a l'acte de menjar. Ja heu vist que us n'hem deixat alguns exemples per tal que experimenteu amb els límits de la vostra ment!\nHo engullen tot amb el micròfon ben a prop dels morros i es veu que això pot arribar a produir orgasmes cerebrals als qui ho escolten. A més, els Youtubers s'adrecen a l'audiència xiuxiuejant coses que activen la nostra vena sexual. Aquesta sensació la comparen amb la relaxació d'un massatge, la diferència és que no hi ha contacte físic.


El proper dijous 27 d'abril, a les 19h, tindrà lloc al Tech Talent Center (c/ Badajoz 73, Barcelona) l'Open Talent: "Big Data: mites i llegendes" a càrrec d'Antonio Font, director d'Investigació i Metodologia Comercial del Grupo Cooperativo Cajamar.\nAcostumats ja a escoltar i llegir sobre big data i data science en aquesta xerrada ens remuntarem a l'origen d'aquestes disciplines. Analitzarem quin és el canvi de paradigma social i tecnològic que han impulsat aquests corrents de moda i bussejarem en el perquè de la seva explosió. Es presentaran casos d'ús concrets dels últims anys, així com problemes més comuns que hauríem d'evitar al plantejar-nos un projecte de big data.\nAntonio Font és director d'Investigació i Metodologia Comercial del Grup Cooperatiu Cajamar. És responsable de l'analítica i sistemàtica que donen suport a les accions comercials de l'entitat. Actualment, estan treballant en l'aplicació de les millors pràctiques en la implantació big data, disciplines data science i optimització de l'agenda comercial duta a terme pel Grup.\nAntonio Font ha desenvolupat la seva carrera professional al departament de emarketing de Chrysler Espanya, el Fòrum de la Governança d'Internet d'Espanya (IGF Spain), la consultora especialitzada en analítica i gestió de dades Synergic Partners i al Centre de Competència de Ciutats de Ferrovial Serveis, entre d'altres.\nAquest acte és obert i gratuït. Per assistir a aquest acte és necessari confirmar assistència. Places limitades.


Novembre — Ajuntament de Tarragona\nEsteu aquí: Inici › Cultura i festes › Agenda › 2021 › Novembre\nActivitat recomanada per a famílies amb nens i nenes a partir de 5 anys. Els nens i les nenes han d'anar acompanyats d'un adult\n13/11/2021 18:00 a 19:00\n20/11/2021 18:00 a 19:00\nMozart, el gran viatger: la vida d'un compositor. Londres i La Haya, les primeres composicions\nMozart i la seva germana Nannerl van ser nens prodigi de la música. La família va fer milers de quilòmetres en un carruatge, viatjant de ciutat en ciutat, per oferir el talent dels germans músics. Abans de fer dotze anys, Mozart ja havia visitat mig Europa i havia estrenat més de quaranta obres, incloent-hi sonates i simfonies. A la gira més espectacular va sortir de Salzburg amb set anys i mig i va tornar poc abans de fer-ne onze. Escoltarem les obres que va compondre a Londres, juntament amb un dels fills de Bach, i el primer dels 27 concerts per a piano que hi ha al seu catàleg.\n02/11/2021 18:30 a 19:30\nMozart, el gran viatger: la vida d'un compositor. Milà i Roma, la primera òpera\nMozart va fer tres viatges a Itàlia: el primer amb 14 anys, el segon amb 15 i el tercer amb 16. Durant el primer encara va poder mostrar les seves habilitats com a jove prodigi (acabava de ser nomenat mestre de concerts a Salzburg) i fins i tot el papa va quedar rendit davant del seu art. A l'últim viatge, tenia un objectiu clarament professional: estrenar òperes, obtenir encàrrecs i buscar un lloc de treball ben remunerat. Escoltarem fragments de les seves primeres òperes i esbrinarem per què la Simfonia núm. 25 marca l'inici de l'etapa adulta de Mozart.\n09/11/2021 18:30 a 19:30\nMozart, el gran viatger: la vida d'un compositor. Mannheim i París, la vida professional\n23/11/2021 18:30 a 19:30\nVeus i ritmes de l'Àfrica. Taller de cant i percussió corporal\nActivitat recomanada per a públic familiar amb nens i nenes d'entre 6 i 12 anys. Els nens i les nenes han d'anar acompanyats d'un adult.\n27/11/2021 12:00 a 13:00\n28/11/2021 12:00 a 13:00\nEl jove Picasso. Phil Grabsky, 2019, Regne Unit. VOSE\nPablo Picasso és un dels artistes més prolífics i també dels més estudiats o tractats. Aquest documental vol donar llum a una imprescindible etapa de la vida i obra del pintor andalús: l'adolescència i primera formació. On va començar tot? Què va fer Picasso durant els primers anys? Tres ciutats hi tenen un paper clau: Màlaga, Barcelona i París.\nEl documental visita cada una de les ciutats i explora la influència que van tenir en Picasso, centrant-se en obres d'art específiques dels seus primers anys. Així, coneixerem la manera com aquest jove artista va aprendre el seu ofici. Mirant detingudament dos períodes clau –el període blau i el període rosa– la pel·lícula ens porta fins al 1907 i la creació d'una pintura crítica per a la història de l'art, Las Señoritas de Aviñón. Una pintura que va impactar el món de l'art, però que a més el va canviar irrevocablement. Picasso tan sols tenia 25 anys.\n29/11/2021 18:00 a 18:55\nMozart, el gran viatger: la vida d'un compositor. Praga, l'èxit absolut\n30/11/2021 18:30 a 19:30\n"The Farewell" Lulu Wang, 2019, EUA. VOSC\nPresentació i col·loqui a càrrec de Lourdes Rubio, directora de la càtedra UNESCO per al Diàleg Intercultural Mediterrani.\n15/11/2021 18:00 a 19:45\n"Especials" Olivier Nakache i Éric Toledano, 2019, França\nAquesta és la història real d'en Bruno i en Malik, dos amics que durant vint anys han viscut en un món diferent: el dels nens i adolescents amb problemes de l'espectre autista. En Bruno i en Malik impulsen dues organitzacions sense ànim de lucre i formen joves perquè siguin cuidadors de casos extrems. D'aquesta manera, creen una associació excepcional, fora dels entorns tradicionals, i per a unes persones extraordinàries.\nLa pel·lícula va obtenir el Premi del Públic al Festival de Cinema de Sant Sebastià, va estar nominada a 8 Premis César i el 2020 va guanyar el 3r Premi de la Mostra de Cinema Espiritual de Catalunya.\nPresentació a càrrec d'Anna Robert, periodista de l'Arquebisbat de Tarragona\n22/11/2021 18:00 a 20:00\n"El meu petit univers" Un concert pedagògic\nAquest concert pedagògic és eminentment participatiu. Al llarg dels 50 minuts que dura l'espectacle, es van combinant narració, música (una fusió d'instruments acústics de diferents parts del món amb música electrònica) i la participació activa dels infants.\n27/11/2021 18:00 a 19:00\nQuatre professors d'institut volen demostrar empíricament que mantenir un cert grau d'alcohol a la sang no només és innocu sinó que, a més, és beneficiós en molts aspectes. Així, comencen un experiment controlat de consum alcohòlic, diari que a poc a poc se'ls en va de les mans.\n07/11/2021 19:00 a 20:55\nLa jove Jane (Julia Garner) treballa, des de fa poc, com a ajudant d'un important directiu de la indústria cinematogràfica. Els seus caps i companys la menyspreen, però ella confia que es tracta d'una gran oportunitat laboral que l'aproparà al somni d'esdevenir productora de cinema. Des de la seva posició, discreta i enfeinada, comença a descobrir l'ombra d'assetjament i d'abús de poder que emboira l'empresa i el sector. Però quan ho intenta advertir, s'adona que hi ha massa còmplices que s'encobreixen entre ells.\nRecomanació edat: majors de 13 anys\n14/11/2021 19:00 a 20:30\nDanielle (Rachel Sennott) explica una versió diferent de la seva vida a cada persona del seu entorn, per amagar que, al cap i a la fi, no té ordre, rumb ni aspiracions. En una trobada familiar i social amb motiu d'una defunció, ha de simular coherència quan coincideixen al mateix temps la seva família, l'home amb qui se'n va al llit per diners i una amiga amb qui va experimentar la sexualitat, uns anys enrere.\n21/11/2021 19:00 a 20:15\nMentre Daniel (Bartosz Bielenia) ha estat reclòs en un centre per a joves delinqüents, ha experimentat un gran apropament a la religió catòlica. Quan en surt, és destinat a un taller de fusteria en un petit poble, però la seva arribada és confusa i acaba assumint la funció de sacerdot de la parròquia. Aquesta usurpació d'identitat té conseqüències imprevistes en el veïnat, encara afligit i cortrencat per una tragèdia que va sacsejar el poble.\nRecomanació edat: majors de 16 anys.\n28/11/2021 18:00 a 19:55\n07/11/2021 12:30 a 14:30\nConcert homenatge en record als difunts\nLa ciutat de Tarragona acollirà un acte d’homenatge en record als difunts.\nDes que va esclatar la crisi sanitària de la Covid, les famílies no han pogut acomiadar-se dels seus éssers estimats tal com ho haguessin fet en una situació normal. És per això que des de l’Empresa de Serveis Funeraris Municipals de Tarragona (EMSERFUMT) s’ha organitzat un acte d’homenatge en record a les persones que han traspassat en el darrer any.\nUn concert de corda que estarà obert a tothom i que anirà a càrrec del Quartet Gerhard, una formació de quatre instrumentistes catalans de reconegut prestigi internacional. Els quatre integrants del quartet de corda inclouen als seus concerts un repertori contemporani. En concret, el concert de Tarragona comptarà amb les següents peces: Nocturn, Toldrà; Komitas, peça per a quartet de corda; Adagio del Quartet en Sol menor, de Claude Debussy; Prayer for healing, de Brad Mehldau i, finalment, Rossinyol i el Cant Ocells.\n01/11/2021 12:00 a 12:45\nEmpresa de Serveis Funeraris Municipals de Tarragona\n20/11/2021 21:00 a 22:30\n9es Jornades de Divulgació Històrica de la Tarragona de 1800\nLes 9es Jornades de Divulgació Històrica de la Tarragona de 1800, tenen per objectiu divulgar un període decisiu per la història de la ciutat: les primeres dècades del segle XIX.\nLes Jornades se centraran a difondre la vida quotidiana i la realitat social del període 1800-1815, una època marcada per la Guerra del Francès o Guerra de la Independència Espanyola, un conflicte bèl·lic entre Espanya i el Primer Imperi Francès que s'inicià el 1808 amb l'entrada de les tropes napoleòniques i que va acabar amb el retorn de Ferran VII d'Espanya al poder, tot en clau didàctica i cultural.\nEs vol recrear la vida de la població tarragonina en totes les seves facetes: cultural, gastronòmica i de costums d'una època que va quedar truncada per la invasió napoleònica, amb el setge i l'assalt de la ciutat de Tarragona el 1811.\nLa programació inclou conferències, tallers, un concert i recreacions històriques.\nCursos i tallers, Música, Teatre\n19/11/2021 a 19:30 a\n21/11/2021 a 13:00\nReserva d'entrades per les activitats a www.tarragonaturisme.cat i al correu electrònic infotgn1800@gmail.com\nPatronat Municipal de Turisme de Tarragona i l’Associació Projecte Tarragona 1800\nMuseu d’Història de Tarragona, l’Associació Retrofuturista Nautilus, l’Associació Fusiliers-Chasseurs de Madrid i elCos Històric dels Mossos d’Esquadra\nL'objectiu de les Jornades de divulgació històrica Tarragona 1800 és difondre en clau didàctica i cultural la història de la Tarragona contemporània a cavall entre els segles XVIII i XIX i recrear la vida de la població tarragonina en totes les seves facetes: cultural, gastronòmica i de costums d'una època que va quedar truncada per la invasió napoleònica, amb el setge i l'assalt de la ciutat de Tarragona el 1811.\nEl segon setge de Tarragona: un intent d’alliberament hispanobritànic el 1813. A càrrec del Sr. Adam Quigley.\nFotografia de Frances Sech.\n19/11/2021 19:30 a 21:00\nInscripcions al web www.tarragonaturisme.cat i al correu electrònic infotgn1800@gmail.com\n10.00 h Exposició: Obertura al públic de Casa Canals. Els visitants tindran l’ocasió de veure de prop el material dels recreadors.\n10.45 h Taller: Taller de monedes de l’època, per poder veure i conèixer el valor de les monedes de la fi del segle XVIII i el principi del XIX. A càrrec del Projecte Tarragona 1800.\n11.30 h Xerrada: «Passatemps entre batalles. Els jocs de cartes al principi del segle XIX». A càrrec del Projecte Tarragona 1800.\n12.15 h Xerrada: «El wifi de Bonaparte. El sistema de telegrafia en temps de Napoleó». A càrrec d’Aritz Irazusta, de l’Associació Fusiliers-Chasseurs de Madrid.\n13.00 h Reconstrucció històrica: Ida y vuelta, de Pepe Botella al Deseado. Diàleg de dos veterans de bàndols oposats. A càrrec del Projecte Tarragona 1800.\n16.30 h Exposició: Obertura al públic de Casa Canals. Els visitants tindran l’ocasió de veure de prop el material dels recreadors\n17.00 h Xerrada: «El vestuari femení des del 1800 al 1815». Xerrada sobre l’evolució de la moda del principi del segle XIX. A càrrec d’Ana de la Cruz, modista històrica, de l’Associació Retrofuturista Nautilus.\n17.30 h Xerrada: «El equipo y vestimenta del soldado: granaderos, zapadores y tiradores». A càrrec de l’Asociación Fusiliers-Chasseurs de Madrid.\n18.30 h Reconstrucció històrica: ¡De frente, marchen! Instrucció tàctica de la guerra del Francès. A càrrec de l’Associació Fusiliers-Chasseurs de Madrid i del Projecte Tarragona 1800.\nFotografia de Francesc Sech.\nXerrades i congressos, Teatre, Exposicions, Cursos i tallers\n20/11/2021 10:00 a 18:30\nInscripcions al web www.tarragonaturisme.cat i al correu electrònic\n10.00 h Exposició:Obertura al públic de Casa Canals. Els visitants tindran l’ocasió de veure de prop el material dels recreadors\n10.30 h Xerrada: «El wifi de Bonaparte. El sistema de telegrafia en temps de Napoleó». A càrrec d’Aritz Irazusta, de l’Associació Fusiliers-Chasseurs de Madrid.\n11.00 h Taller: «El vestuari femení des del 1800 al 1830». Taller de la moda del principi del segle XIX. A càrrec d’Ana de la Cruz, modista històrica, de l’Associació Retrofuturista Nautilus.\n11.45 h Exposició: «Visions del setge de 1811 en el primer centenari. Recull d’objectes commemoratius de 1911». A càrrec del Projecte Tarragona 1800.\n12.00 h Xerrada: «El soldado napoleónico: la infantería de la Guardia Imperial». A càrreg de l’Associació Fusiliers-Chasseurs de Madrid.\n12.15 h Xerrada: «Els Mossos d’Esquadra i la seva actuació durant la guerra del Francès». A càrrec del cos històric dels Mossos d’Esquadra.\n13.00 h Concert de cloenda: Música per a una recreació.\nCursos i tallers, Xerrades i congressos, Exposicions, Música\n21/11/2021 10:00 a 13:00\nMuseu d’Història de Tarragona, l’Associació Retrofuturista Nautilus, l’Associació Fusiliers-Chasseurs de Madrid i el Cos Històric dels Mossos d’Esquadra\nEl Pony Pisador, s’apropa a les músiques tradicionals d’arreu del món amb un estil viu i informal. El grup es caracteritza pel sentit de l’humor que desprenen tant les seves cançons com els directes, tot un espectacle imprevisible. Amants de la música tradicional celta i les cançons marineres, el quintet barceloní s’apropa a aquests sons i d’altres de molts indrets diferents en el seu tercer treball discogràfic, Jaja salu2 (Guspira Records, 2021), i que presenten als concerts del Circuit Folc i en especial a Tarragona.\n21/11/2021 19:00 a 20:30\nInscripció prèvia a Capsa de Música\n26/11/2021 20:00 a 21:00\nMax Sunyer i Esperança Sureda (Capsa i Jazz Club)\nL'elegància i la força al Jazz. El llegendari guitarrista Max Sunyer descobreix casualment l'extraordinària veu de la cantant mallorquina Esperança Sureda l'estiu del 2014, i li proposa fer una col·laboració musical amb ell en forma de duet de veu i guitarra. S'estableix immediatament entre ells una gran complicitat artística i, des de l'any 2015, fan anualment diverses actuacions exitoses a Mallorca durant els mesos d'estiu. Junts interpreten temes estàndards de jazz i música popular, i alguns temes propis, sempre en clau de jazz, amb essència mediterrània i amb personalitat pròpia.\nUna gran ocasió per gaudir de la veu, plena de matisos i emocions, d'aquest nou talent de les illes desconeguda a la península.\n28/11/2021 19:00 a 20:30\nÈxit i diversió assegurada amb David Guapo! Torna l'espectacle que sempre triomfa el pròxim 6 de novembre al Palau Firal i de Congressos de Tarragona.\n06/11/2021 20:00 a 21:00\nVenda d'entrades a Atrápalo\nEl LLac dels Cignes amb el Ballet de Moscou\nTorna la màgia del ballet amb El Llac dels Cignes. Gaudeix amb la companyia del Ballet de Moscou d'una de les obres estrelles del ballet.\n19/11/2021 20:00 a 21:30\nQuim Masferrer "Bona Gent"\nGaudeix de Quim Masferrer en directe amb el seu espectacle Bona Gent. El públic és una de les claus principals del teatre, ja que sense ells no hi ha espectacle, és per això que Quim Masferrer ha creat un espectacle on el protagonista ara és el públic. Una forma d'agrair la seva companyia any rere any i actuació rere actuació.\nTribut a cantajuegos amb el grup Cosquillas\nCanta amb el grup Cosquillas i diverteix-te en família. Un esdeveniment pensat pels més petits de la casa, per gaudir, ballar i cantar.\nActivitats familiars, Música, Lletres\n27/11/2021 17:00 a 18:30\n"Regreso al pasado los 80/90" amb Raúl Antón\nMonòleg pels que sabíeu que les gomes de Milà Nata no tenien gust de Nata sinó a goma, que la goma de retolador era com vidre, però no esborrava res, que del boli de 12 colors no podien sortir tots alhora, que podies acabar-te tots els llapis de colors de la caixa, però el blanc sempre quedava intacte, que el camp d'Oliver i Benji se sortia de les mesures oficials de la FIFA, que saps qui és Naranjito, Cobi i Curro, que explicaves en pessetes i saps el que val un duro.\n27/11/2021 19:30 a 21:00\nHomenatge a Hans Zimmer i altres grans compositors del cinema\nUn meravellós concert en homenatge a Hans Zimmer i altres grans compositors del cinema. De la mà de la Royal Film Concert Orchestra gaudiràs d'un concert amb les millors bandes sonores del cinema.\n26/11/2021 19:30 a 21:00\nInvitacions disponibles des del 10 de novembre (a partir de les 11 h) a entrades.tarragona,cat.\nEspectacle a partir de 16 anys.\nConcert Solidari Bonavista\nPepper&Soul 19 h\nMaria Jacobs 20.45 h\nAl mateix acte es farà una recollida de joguines noves no sexistes ni bèl·liques, llibres o material escolar a càrrec de Juguetes del Rock.\n13/11/2021 19:00 a 22:15\nPer inscriure't agafa les entrades a Entradium.com\nPierre i Marie Curie. Dues vides i un mateix somni\nPierre i Marie Curie són, sens dubte, la parella de científics més famosa de tots els temps. Però, què en sap la majoria de la gent?\nAquesta obra és el resultat d'una llarga investigació sobre la seva vida, la seva obra, el món en el qual van viure i el seu llegat. Aquesta és la història de dues persones que en unir les seves vides i les seves investigacions van revolucionar el món científic amb els seus descobriments i oferir al món un exemple extraordinari, potser únic, d'humanitat. La seva forma d'entendre la ciència i el treball científic com una activitat desinteressada, al servei de la humanitat, hauria de ser promoguda per les institucions i coneguda per tots els estudiants\nMartí Pineda i Domingo (autor de l'obra)\nManuel Rivera Moral (director de Silva Editorial)\n11/11/2021 19:00 a 20:00\nActuació de la Moixiganga\nActuació de la Moixiganga per als congregants de La Sang dins els actes de cloenda del 475è aniversari de la fundació de la congregació.\n19/11/2021 19:00 a 20:00\nPujada al campanar de la Catedral, guiada pel cap de campaners el senyor Cristòfol Conesa.\n20/11/2021 11:00 a 12:30\nEls interessats us heu d'apuntar en aquest correu electrònic: acatedra@tinet.cat


ESCOLA DE CALDERS: CS:Experimentem amb l'energia\nPublicat per Escola de Calders a 4:27\nLaura del Paso ha dit...\nHola nois! Veig que heu posat en pràctica tot el que vam aprendre junts: quina bona notícia! Això vol dir que vam fer una bona feina.\nSeguiu treballant i fent coses tan xules!\n17 de febrer de 2015 a les 4:59\nSORTIDA A L'ENTORN: "CACERA"


DIMARTS, 11 DE MAR?, 2014\nConcurs de fotografia de la gent gran\nEl Consell Comarcal de l'Alt Penedès convoca una nova edició del concurs de fotografia de la gent gran. El tema d'enguany és "Les feines de la vinya ".\nLa inscripció és gratuïta i les fotografies s'han de presentar entre el 17 de març i l’11 d'abril de 2014, a l'Oficina d'Atenció Ciutadana del Consell Comarcal de l'Alt Penedès (cal consultar prèviament les bases del concurs al web del Consell Comarcal de l’Alt Penedès:www.ccapenedes.cat).\nEl jurat valorarà la qualitat artística de les fotografies, el seu valor creatiu, la innovació i l'originalitat amb què s’ha abordat el tema proposat i la forma de tractar la realitat que es reprodueix. Es concediran 3 premis consistents en un lot de productes de l’Alt Penedès i un val de compra de material fotogràfic; el primer, per valor de 150 €; el segon, 100 €, i el tercer, 50 €.\nEl veredicte es farà públic el dia 26 de juny a la en el marc de la MostrActiva 2014, on s'exposaran totes les fotografies presentades durant els dies que duri l'esdeveniment.\nDarrera actualització: 11/03/2014 15:45


La directora i presentadora del Revolució 4.0 defensa que "la tecnologia visibilitza i empodera les dones"\nper Víctor Costa Director Barcelona. 27 de juliol de 2019 05:30\nXantal Llavina és directora i presentadora del Revolució 4.0 | Àngel Bravo\nXantal Llavina (Barcelona, 1975) és directora i presentadora del programa Revolució 4.0. De la ràdio a la televisió, de Catalunya Ràdio a TV3. I viceversa. "Volia ser periodista des dels 10 anys perquè és la millor feina del món", recorda. Llicenciada en Periodisme i Ciències Empresarials, Llavina ha treballat en diferents mitjans de comunicació i ho ha explicat pràcticament tot de la tecnologia, la innovació i la creativitat. També ha rebut diferents guardons, entre els quals destaquen el Premi Dona TIC Divulgadora 2018 o el Premi a la Comunicació i Divulgació de les TIC 2019. Parlem de revolució, tecnologia, dones, talent, poder i mitjans de comunicació. "La revolució la fas o te la fan". Fem-la.\nQuan, com i per què vas decidir fer periodisme TIC?\nDes dels 10 anys ja volia ser periodista. Sóc molt xerraire i en els dinars de Nadal entrevistava amb una carxofa a tota la família. Em posava darrere un vidre i ja parlava de televisió. Quan anava a l'escola gravava cassettes a la ràdio com si fos un programa musical. Vaig fer Empresarials i em vaig apropar al món de l'empresa, el màrqueting i l'economia i després vaig estudiar Periodisme. He treballat en ràdio, televisió i premsa i he anat combinant diferents mitjans. Ser periodista és la millor feina del món perquè vol dir explicar, divulgar i comunicar.\n"Ser periodista és la millor feina del món perquè vol dir explicar, divulgar i comunicar"\nExplicar, divulgar i comunicar.\nTens una responsabilitat social cap als ciutadans d'intentar apropar la veritat i jo intento apropar la revolució digital i l'emprenedoria des del Revolució 4.0. És una feina apassionant, crear continguts i entretenir la gent. També vull donar veu a aquells emprenedors, pimes o startups que no són gens protagonistes perquè tenim els mitjans de comunicació blocats en política i futbol. A VIA Empresa també ho feu i per això us segueixo i us llegeixo.\nVas guanyar el Premi Dona TIC Divulgadora 2018!\nLa tecnologia ha visibilitzat i empoderat les dones. Sense tecnologia i xarxes, el #MeToo no s'hagués vist... Quantes dones han estat acusades i violades i mai s'ha sabut? La tecnologia ha permès denunciar i visibilitzar. M'agrada que qualsevol dona amb talent es pugui donar a conèixer a la xarxa. El grup #OnSónLesDones visibilitza que no hi ha dones a les tertúlies, que les columnes dels diaris són majoritàriament d'homes o que a Catalunya només hi ha una dona que és l'Esther Vera dirigint un diari. Les dones volen treballar i ocupar càrrecs importants sense deixar de banda la maternitat.\nNo hauria de ser incompatible...\nVam dedicar un Revolució 4.0 a la dona perquè les diferències en sous i en consells d'administració estan canviant. Vam explicar què està passant a Califòrnia on és obligatori que almenys un de cada tres membres del consell d'administració sigui una dona. La multa és de 300.000 euros... Com defensa l'Anna Mercadé necessitem quotes per aconseguir la igualtat i la paritat. Espero que la meva filla de 4 anys la tingui!\nAmb quines barreres t'has trobat com a dona en el món professional?\nPel fet de ser dona he tingut més dificultats que un home. A vegades m'han preguntat si tornaria a ser mare en comptes de fer-me preguntes professionals. Hi ha un cert masclisme que per sort està canviant. A Catalunya Ràdio cada cop hi ha més dones dirigint programes. Espero que m'hagin valorat per la meva feina i el meu talent i no per ser dona o home.\n"Pel fet de ser dona he tingut més dificultats que un home"\nSóc fan de qualsevol professional en periodisme que faci la seva feina amb rigor. Destacaria Joaquim Maria Puyal, Mònica Terribas i Jordi Évole. En innovació em va apassionar Mark Zuckerberk i vaig escriure un llibre sobre Facebook com a nova manera de comunicar i entretenir-se. Després també ha estat un gran negoci, amb crítiques i elogis. Va ser un dels pioners en pensar globalment en la xarxa. Jeff Bezos, Bill Gates o Hedy Lamarr també són molt innovadors. Falten dones referents! Sempre em fixo en persones innovadores, trencadores i que tenen molt en compte el talent de les persones.\nEl talent vol dir persones que fan amb excel·lència la seva feina, sigui del sector que sigui. Tots tenim un talent i l'has de saber potenciar. La gent amb talent és creadora, innovadora, creativa... M'interessa molt més el talent que el poder.\nFotografia d'Angel Bravo\nEl poder es té o es fa?\nEl poder pot ser perillós i enganyar. Pot haver-hi gent amb poder però poc talent. El poder pot servir per fer bé les coses i dirigir, però tenim polítics que tenen molt poder i poc talent com Donald Trump. Barack Obama és el contrari. Tant de bo tothom que tingués poder fos perquè té unes bones aptituds professionals.\nCom definiries la Revolució 4.0?\nLa Revolució 4.0 és la revolució que ja estem vivint i afecta totes les feines, tots els processos i tots els sectors. La Revolució 4.0 és la transformació digital que utilitza la tecnologia com a eina. El Manel Esteller explicava en un programa com la revolució digital és també operar amb 5G, crear una pastilla que curi el càncer o un exoesquelet que ajudi a caminar a una persona que va amb cadira de rodes. També parlàvem amb Xavier Sala-i-Martin sobre robots que fan de transportistes, treballen a magatzems d'Amazon o agafen el telèfon. Em preocupa que la revolució tregui llocs de feina, tot i que diem que no en traurà i canviarà tasques. Tot serà digital.\n"La Revolució 4.0 és la revolució que ja estem vivint i afecta totes les feines, tots els processos i tots els sectors"\n"Els robots i els humans podem treballar junts", que diu la robot humanoide Sophia.\nEl Genís Roca diu que hi haurà 50.000 milions d'objectes connectats. És tan bèstia tot el que ha de passar i ens pensem que tot anirà molt de pressa. A l'octubre farem un capítol de mobilitat i smart cities i acabem dient que no hi haurà cotxe autònom sense ciutats i mapes digitals. A vegades ens quedem amb els titulars més cridaners però la revolució digital és com una gota que afecta tots els sectors i la gent se n'adona de mica en mica. On ens portarà? La revolució digital és una mica freda i trobo a faltar coses analògiques dels 80 i els 90. Recomano a la gent jove que estudiïn carreres de programació i es dediquin a la tecnologia des d'on es poden fer temes socials molt interessants. Gràcies a la revolució digital poden néixer molts emprenedors amb idees com Adsmurai creat per Marc Elena. O la Carlota Pi amb Holaluz i les energies renovables. Hi ha una oportunitat de nous negocis i aplicacions via startups o empreses que utilitzen tecnologia no només per vendre a Catalunya o a l'Estat espanyol sinó arreu del món.\n“La revolució la fas o te la fan”. Catalunya fa la revolució 4.0 o li fan?\nA Catalunya l'estem intentant fer perquè volem ser un país digital. Tenim una Conselleria TIC que no hi era i feia falta. Estem molt valorats en innovació i Barcelona és una de les ciutats d'Europa amb més empreses tecnològiques. La idea és que a partir de setembre o octubre tinguem la identitat digital catalana que serà molt important per fer serveis, votar... Els polítics haurien de vendre Barcelona com a ciutat d'innovació i tecnologia. Van fer la campanya de revolucionaris digitals, però ho hauria de saber més gent i s'hauria de donar més suport a emprenedors i innovadors.\nEl Revolució 4.0 va néixer a la web, vam estar mig any fent podcasts i després vam passar a l'antena de Catalunya Ràdio i també a TV3. Els formats han de ser transmèdia i transversals, si fas televisió pots fer ràdio i per què no un diari? M'agrada molt Eldiario.es del Ignacio Escolar que té uns socis que paguen per fer una informació veraç. Com a periodistes la revolució digital és important i el paper acabarà desapareixent. La gent jove no compra el diari i llegeix les notícies a Twitter, Instagram i Facebook. Els mitjans han d'innovar i ser a tot arreu. És més feina? Sí. Un periodista ha de fer una comunicació global. El consum és a la carta i amb la televisió connectada, les graelles ja no tenen gaire sentit.\n"Els polítics haurien de vendre Barcelona com a ciutat d'innovació i tecnologia"\n“La tecnologia està configurant ciutadans tecno-dependents, que actuen de forma ràpida a través de multicanals d’accés a la informació amb escàs contrast de les fonts i la seva fiabilitat”, defensa Antoni Garrell.\nCompletament d'acord. La gent es creu qualsevol cosa i els tuits... Tristament, la mort de Muriel Casals es va anunciar abans d'hora. Amb la tecnologia tothom hi diu la seva. Però, els prescriptors són els mitjans de comunicació i els periodistes de referència. La crítica que faig és que els titulars de molts diaris acaben sent molt grocs per aconseguir més visites. Com vivim en el món de les visites i els likes... Em deia Escolar que el que edita un diari no és l'editor sinó la gent que posa me gusta a Facebook. Els mitjans acabem donant allò que vol la gent. L'entreteniment i les emocions també venen molt. També sóc crítica perquè vivim cada cop amb uns mitjans més subvencionats amb recursos polítics i econòmics que fa que hi hagi poca llibertat. Trobo a faltar una mica més de crítica però tots sabem que hi ha interessos en tots els mitjans i a vegades no s'expliquen certes veritats. El periodisme pur que et venien a la universitat no existeix.\nQueda’t amb un consell final per a emprenedors.\nJo sóc emprenedora perquè el meu pare és emprenedor des dels 18 anys en el sector de l'automoció i ha arribat a tenir més de 200 treballadors. He viscut de petita què implica aixecar projectes. El món de l'empresari està molt mal vist i això em fa molta ràbia. L'empresari no és el dolent, genera feina per a molta gent i riquesa econòmica. Es necessita tenacitat, esforç, creativitat, talent... Jo també he estat emprenedora en diferents mitjans de comunicació. Quan tens una idea que et fa il·lusió, t'apassiona, hi creus i hi dediques hores i feina... Acaba sortint. Recomano a tots els emprenedors que si teniu una idea s'ha de crear, fer un estudi de mercat, veure la viabilitat, buscar socis i amics que us ajudin i tirar-ho endavant. Si hi ha errors i t'equivoques, no passa res. Torna enrere i a començar de nou. No hi ha res més apassionant que veure una criatura que vas pensar un dia com es fa gran. Admiro tota la gent que s'atreveix i és emprenedora.\n"Trobo a faltar més crítica però tots sabem que hi ha interessos en tots els mitjans. El periodisme pur que et venien a la universitat no existeix"\nCom t’imagines el Revolució 4.0 d’aquí a uns anys?\nEl Revolució 4.0 ocupa una franja d'una hora a Catalunya Ràdio i encara tenim molta teca per explicar. Em faria il·lusió que aquest programa fos diari, seguís creixent. Estem molt contents amb l'audiència i el contingut del Revolució TV3. Feia falta explicar aquesta realitat.


Inici Mare de Déu del Blau La Llegenda\nL’advocació de la Mare de Déu del Blau, té el seu origen en una antiga llegenda que explica com els canonges de la Catedral de Lleida van encomanar una imatge de la Mare de Déu per ser col·locada en la Porta dels Apòstols de la Seu Vella. El temps apressava i l’escultor, a fi de tenir-la enllestida en el termini fixat, féu treballar al seu aprenent en l’execució, esculpint una formosa cara de la Verge. El mestre, al contemplar-la, no pogué contenir la seva enveja i irritat va llençar el martell damunt la cara de la Mare de Déu amb el desig de malmetre-la, però no aconseguí el seu propòsit. La imatge restà ben sencera i en l’indret del front on va rebatre l’eina, va aflorar un senyal, com si hagués picat en carn viva: el Blau, que segons sembla llueix la Verge en el seu front, d’aquí el nom de Mare de Déu del Blau.\nL'escriptor lleidatà Pep Coll en el seu llibre "La nit que la muntanya va baixar al riu. Llegendes d’arreu de Catalunya" ho explica així:\nUn blau al front de la Mare de Déu\n- Qui ho ha fet això? - va exclamar.\n- Que us agrada, mestre? – va fer, sense dissimular l’entusiasme el seu millor alumne.\n- El mestre va fulminar-lo amb la mirada:\n- Qui t’ho ha manat? No és la teva feina mocós!\n- Jo em pensava...\nTambé l'etnògraf i l'escriptor lleidatà Joan Bellmunt explica així la llegenda:\nMites de ponent. La Verge del Blau.\nEls anys 1447 i 1448 portaren fins a les terres de Lleida moltes realitats històriques però també, i no podia ser d’un altra manera, fets que embolcallaren amb la llegenda que s’atiava cada nit a l’entorn de les innombrables llar de focs lleidatanes, on el padrí explicava als néts tot allò que passava o imaginava que havia passat a redós de parets, cases, camps i obradors de la ciutat i també fora...\nMentre a la llar de foc bullia l’olla amb quatre fesols que havien de servir per a sopar aquell vespre, els infants tornaren a demanar per enèsima vegada:\n-Padrí, conta’ns un altre cop la història de la Verge del Blau !\n-Però si ja us l’he explicat moltes vegades – féu el bon iaio, amb ulls plens de dolcesa i agraïment mirant la dotzena de cares que l’esguardaven embadalides.\n-Sí, però es tan bonica... –reblaren alhora els llavis infantils, que denotaven que ja deixaven volar la seva imaginació en la contalla que, no dubtaven, els tornaria a contar el padrí.\nI l’home ja no s’ho féu repetir. Acostà la llenya al foc per revifar-lo, perquè tot l’entorn agafés aquella màgica dimensió que desprèn la llum de la flama, i comença:\n“Era un bon mestre arquitecte de la nostra Seu Vella, de nom Jordi Safont, i que també era un gran escultor. Va rebre l’encàrrec d’esculpir una bella imatge de la Verge, la qual seria col•locada a la que actualment és coneguda com la Porta dels Apòstols. Si bé això és el que es conta històricament, hi ha el fet llegendari que ha esdevingut popular.\n“Conta la llegenda que un bon mestre escultor va rebre l’encàrrec de fer dues imatges de la Mare de Déu, les quals anaven destinades a presidir les portes principals de dos edificis de Lleida, que eren la Seu Vella i l’antic hospital de Santa Maria.\n“Hi havia, però , exigència de rapidesa en el lliurament de les dues imatges, per la qual cosa el bon escultor, per tenir les dues escultures acabades en la data fixada, es veié en la necessitat de dir a seu ajudant que comencés a tallar un bloc de pedra per a una imatge mentre el tallava i feia l’altra.\n“L’un i l’altre es posaren a treballar amb força delit. L’aprenent, amb més il·lusió i enginy que el mateix mestre escultor.\n“Anaren passat els dies i els blocs de pedra, com a tal, anaren desapareixent i deixaren pas a unes belles figures d’aquest fet l’escultor, enfurismat, agafà el seu martell i el llançà a la cara de la imatge del seu ajudant, amb la intenció de trencar-la, ja que no podia consentir que aquella obra fos tan perfecta.\n“El martell llançat amb força, impacta contra el rostre de la Verge. Llavors succeí un fet inexplicable, mític, llegendari..., ja que en comptes de trencar-se, la imatge va romandre sencera, però al lloc on havia impactat el martell va aparèixer un blau, un morat.\n“La veu corregué per tot Lleida. Tothom s’apressà a anar veure el prodigi. Durant molts dies no es parlà de res més a la ciutat. La imatge fou denominada per tothom com la “Verge del Blau”. A partir d’aquell moment la devoció a aquella imatge va arrelar fortament en el cor de tots els lleidatans, i cada any se celebra la seva festa el dia 2 de febrer tot recordant aquesta llegenda.\n“És d’aquesta manera, i per aquest motiu, que encara avui tothom coneix aquella imatge amb el nom de la Verge del Blau. Qui vulgui, pot acostar-se i veure com el front de la imatge llueix aquella marca del martell. Aquell blau que li sortí al front...”\nL’avi va callar. El foc s’havia anat apagant a poc a poc, i tan sols en atiar-lo guspirejava alguna flama sortida de les brases, que continuaven donant una agradable escalfor a l’estanca. Ningú no s’atrevia a rompre el silenci que va seguir aquella romàntica explicació, que embolcallava els presents, com la fosca que arreu ja regnava.\nAl carrer, els primers flocs de neu començaven a caure, tot cobrint la ciutat d’aquell color pur que lluïa l’avi en els seus cabells, el qual, cada nit, embadalia els menuts i els grans amb les seves narracions de llegendes i rondalles.\n1 dijous, 28 d'octubre de 2010 17:33\nes molt maca la llegenda


Detenen el secretari presidencial de Saddam Hussein, el número tres de l'antic règim iraquià\nLes tropes nord-americanes han detingut el secretari presidencial de Saddam Hussein, Abdel Hamid Mahmud, l'as de diamants de la baralla de les 55 persones més buscades a l'Iraq. Hamid Mahmud figurava com el número quatre de la llista, segons ha informat el Departament de Defensa dels Estats Units. No obstant això, el govern de Bush el considera la tercera figura en importància del règim.\nL'as de diamants i el número quatre de la baralla dels 55 homes més buscats pels Estats Units a l'Iraq ja ha estat detingut pels nord-americans. Es tracta d'Abdel Hamid Mahmud, el secretari presidencial de Saddam Hussein. Però, de fet, el govern dels Estats Units el considera la tercera figura en importància de l'antic règim iraquià, just al darrere del president Saddam Hussein i del seu fill Qusai. D'altra banda, els Estats Units confien que Abdel Hamid Mahmud podria disposar d'informació sobre on és Saddam Hussein, el qual no se sap si encara continua viu. L'antic dirigent iraquià també podria informar sobre les armes de destrucció massiva que els Estats Units sempre han assegurat que eren a les mans del govern de Saddam Hussein i que continuen sense aparèixer.\nCapturen al sud de Bagdad l'exprimer ministre Mohamed Hamza Zubeidi\nEl gendre de Saddam s'entrega a l'oposició iraquiana i els EUA detenen el ministre de Ciència\nEs rendeix una de les 55 personalitats iraquianes més buscades pels Estats Units


Un paradís pels caminadors que cal preservar | FET a TARRAGONA\nUpdated: 28 de febrer, 2015\nCamí de la Font d’en Garrot (foto: RAFAEL LÓPEZ-MONNÉ)\nQuan un arriba a una certa edat, la vida li proporciona -gràcies a la jubilació- un seguit de possibilitats que li estaven negades durant la seva vida laboral: la llibertat en l’horari de les compres evitant aglomeracions, les possibilitats de regenerar-se culturalment assistint a conferències i debats, la dedicació sense limitacions de temps a les seves aficions, l’exercici del voluntariat i moltes d’altres.\nUna d’aquestes possibilitats, que és molt recomanada pels metges, és la de caminar. Caminar és un exercici no violent que activa la circulació de la sang, crema toxines, tonifica la musculatura que et cansa i que, per tant, també t’ajuda a descansar millor.\nCaminar et permet conèixer l’entorn i, si ho fas en grup, t’ofereix la possibilitat de fer noves amistats. Aquesta activitat està realment de moda, per la qual cosa no és gens estrany entre setmana trobar grups de gent gran que es troben al pàrquing del cementiri o en altres indrets de la ciutat per començar la seva aventura personal. I realment es tracta d’una aventura descobrir les possibilitats que ens ofereixen els voltants de Tarragona i, si ho volem allargar una mica més, de la comarca del Tarragonés.\nBoscos,rius, camins i masies formen part del patrimoni natural del Tarragonès\nEn un matí de marxa pots passar del mar a la muntanya sense massa esforç, descobrint indrets sorprenents dels quals havies sentit parlar, però que mai havies pogut contemplar. La vall del riu Francolí, el Pont del Diable i el seu entorn, la font d’en Garrot, la cornisa de Sant Ramón, Mas d’Enric el camí del Catllar, el Gurú-Gurú, Mas SordÉ, Sant Simplici, la Mora, Tamarit, la desembocadura del GaiÀ, el bosc de la Marquesa, les platges, la Budallera, el Llorito i els seus fortins, les coves del llorito, l’ermita de la Salut, etc.\nPodem ampliar la zona d’actuació aprofitant el transport public o privat i caminar per La Secuita, l’Argilaga, els Pallaresos, Perafort, el pantà del Catllar… fins i tot podem comprovar que es pot arribar a peu fins a l’estació de l’AVE.\nUna altre possibilitat és la ruta dels barris de Ponent per la part interior -que comença a l’Horta Gran-, on pots comprendre el perquè del nom de Bonavista i pots fer servir els ponts per damunt de la carretera de Reus i admirar els terrenys on havia d’anar fa anys el nou camp del Nàstic.\nTrepitjar el terreny te avantatges i inconvenients. D’una banda, et fas càrrec de les possibilitats que t’ofereix, però també et fa conèixer les seves deficiències. Tenim una gran quantitat de terrenys abandonats per la pagesia, en els quals està creixent el bosc de pi d’una manera incontrolada i trobem espais que s’han convertit en abocadors clandestins, per culpa de l’incivisme dels particulars i a la ineficiència de qui hauria de controlar-ho.\nUn i altre factor tenen un aspecte estètic que trenca amb la bellesa del paisatge, però a la vegada són un perill davant la possibilitat d’incendi. Ara que venen eleccions municipals, i després al Parlament, seria bo que tots els partits en els seus programes expliquessin quina serà la seva posició sobre aquest tema de la millora de l’entorn. Uns boscos nets i cuidats, uns camins ben senyalitzats, unes masies conservades són un patrimoni que no ens podem deixar perdre.


La Llista de la Compra: Arriba el turisme i s’encareix la llista de la nostra compra a Roses ·\nLa Llista de la Compra: Arriba el turisme i s’encareix la llista de la nostra compra a Roses\nProductes que pugen quan arriba el turisme, com ara en Setmana Santa, és la tònica general en la majoria dels supermercats de Roses\nQuan un es dona una volta per tots els supermercats de Roses, quan diem tots ens referim a grans superfícies comercials d’alimentació, pot constatar un fet que és evident en una població turística com Roses. Que hi ha productes que pugen una mica de preu. Tot i que s’ha de dir que no en tots els supermercats es segueix aquesta tendència, però en alguns hem comprovat que la pasta, com els espaguetis o els macarrons, o el llitre de llet, per exemple, s’ha encarit entre 3 o 4 cèntims d’euro respecte al mes passat.\nPotser és una percepció equivocada, i la pujada d’aquests preus en els supermercats es deu a d’altres factors.\nSigui com sigui també s’ha de dir la proliferació, sobre tot aquest mes de març, de productes que es venen en paquets d’1kg i ara s’ofererix en envasos de 2 a un preu més temptador. És cert, que per exemple, en dels supermercats que es troba a les afores del casc urbà ja tenen des de fa mesos el paquet de 2 kg a millor preu que el d’un. Però en la Llista de la Compra del mes de març hem vist que d’altres centres comercials ja venen farina també en paquets de 2 kg. Més quantitat, més econòmic. Una estratègia que segons l’encarregat d’un dels supermercats, té a veure amb el començament de l’arribada de turistes a casa nostra.\nEl litre d’oli de marca blanca encara es pot comprar a 3 euros el litre en un supermercat\nSi en la majoria de supermercats el litre d’oli de marca blanca, tant en la varietat d’intens (1º) com suau (0,4º) està entre 3,60 i 3,65 euros, encara el podem adquirir al preu de 3 euros si comprem dues ampolles (vegeu taula) en aquest del qual ens referim el podem trobar 0.60 cèntims més barat, ja que dóna la possibilitat de comprar dues ampolles de litres per 6 euros.\nAquesta llista s’ha elaborat amb els preus exposats el divendres al matí del 26 de març de 2016\nTags: La Llista de la Compra, Roses, supermercats, Turistes\nPrevious El viatge solidari en bicicleta d’en Ferdy ha finalitzat, però la col·laboració i la solidaritat continua\nNext Mor a Figueres un home apunyalat pel seu germà


La cooperativa energètica aixecarà noves instal·lacions a Sevilla i Almeria per generar 7,2 GWh\nper Aiats Agustí Girona. 27 d’octubre de 2017 11:28\nLa cooperativa Som Energia ha captat en només una setmana cinc milions d'euros entre més de 1.500 socis que es dirigiran a posar en marxa tres nous projectes fotovoltaics que generaran anualment 7,2 GWh, l'equivalent a les necessitats elèctriques de 2.900 famílies.\nAquesta última obertura d'inversió al capital social de la cooperativa es va obrir el 18 d'octubre, oferia un 1,75% d'interès anual i la quantitat màxima que cada soci podia invertir eren 5.000 euros, ha informat en un comunicat Som Energia.\nEn concret, Som Energia vol construir amb aquests recursos tres instal·lacions fotovoltaiques, dues a Lora del Río (Sevilla) i una a Tahal (Almeria), que se sumen al total de vuit que ja té en funcionament a Catalunya, València i Sevilla.\nL'aportació al capital social no és l'única opció d'inversió en renovables que ofereix Som Energia, ja que més de 2.800 persones i organitzacions sòcies, amb una aportació superior als 2,7 milions d'euros, han iniciat la Generació kWh, una iniciativa d'autoproducció col·lectiva que permet a qui participa obtenir electricitat 100% renovable a preu de cost i que, a més, és inferior a qualsevol altre tipus de producció amb combustibles fòssils i nuclears.\nSom Energia, que té una trajectòria de set anys, compta amb més de 38.000 socis repartits per tota Espanya i supera els 57.000 contractes de llum verda (cada persona sòcia pot tenir més d'un contracte).


Operació antidroga dels Mossos a Sabadell contra un clan dedicat a la marihuana - Diari de Sabadell\nOperació antidroga dels Mossos a Sabadell contra un clan dedicat a la marihuana\nOperació antidroga dels Mossos d’Esquadra a Sabadell. La policia catalana ha realitzat diverses intervencions contra un grup que es dedicava al cultiu i tràfic de marihuana aquest dimecres. Segons ha pogut saber el D.S., s’han realitzat 14 escorcolls al llarg d’aquest divendres en arreu de la ciutat, almenys un d’ells en ple Centre. El grup es dedicava a fer calaix amb el negoci del narcotràfic en grans quantitats. Després, segons les sospites dels Mossos, blanquejava el diner negre a través de negocis amb aparença de legalitat.\nSabadell es considera –juntament amb Terrassa– l’epicentre de l’entramat criminal: s’han realitzat 12 entrades a la ciutat veïna, a les que cal sumar 5 més a Rubí. Els Mossos han trobat múltiples plantacions després d’inspeccionar locals.\nMés enllà del Vallès, el clan també treballava des d’altres ciutats catalanes, com Berga (el Berguedà), Manresa (Bages) i El Vendrell (Baix Penedès). En total, els Mossos d’Esquadra han realitzat fins a 42 escorcolls i 25 detencions. La immensa majoria eren persones amb nacionalitat espanyola. Els detinguts, que han de passar a disposició judicial, es poden enfrontar a un delicte contra la salut pública i un de blanqueig de capitals.\nEls Mossos anaven al darrere d’aquest grup des de fa un any. La investigació ha anat a càrrec de l’Àrea Central de Blanqueig de Capitals. El dispositiu especial s’ha posat en marxa, de forma simultània, durant la matinada. A les 5.30h, s’han produït les 20 entrades, i l’operació s’ha allargat durant tot el matí.\nUn dels punts calents sota la investigació dels Mossos d’Esquadra és una associació cannàbica situada a la Via Massagué, número 15 (Centre). Allà s’ha detingut almenys un home de mitjana edat, que ha sortit emmanillat. L’escorcoll al local s'ha allargat unes dues hores.\nTemes:cànnabis, marihuana, Mossos d'Esquadra, Sabadell, successos, tràfic de drogues, Vallès Occidental


La Grange de la Gandonnerie Bauge França - Ofertes d'hotels amb els MILLORS DESCOMPTES EN LÍNIA\nDescompte a La Grange de la Gandonnerie\nAvenue De La Petite Foret - Bauge, Bauge, Bauge, França, 49150 - Molt bona ubicació - Veure al mapa\nMés informació sobre La Grange de la Gandonnerie\nConvenientment situat a Baugé, La Grange de la Gandonnerie és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLa Grange de la Gandonnerie ofereix un servei impecable i compleix amb totes les exigències dels més experimentats viatgers. A l'hotel s'hi pot gaudir d'unes comoditats de primera classe com transport hotel/aeroport, servei de cangur, instal.lacions de barbacoa, servei de bugaderia, servei de llançadora.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, insonorització, aparell de televisió LCD/pantalla de plasma, reproductor de DVD/CD a cada habitació. L'hotel compta amb una llista completa de comoditats, com camp de golf (a 3 km), parc infantil, jardí. La Grange de la Gandonnerie és una elecció inteligents per a viatgers a Baugé, i ofereix una estada relaxant i sense molèsties.\nCal que informeu el La Grange de la Gandonnerie de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


El diari de Tavernes: El truc i l'independentisme\nEl truc i l'independentisme\nQuan juguem a cartes, per exemple al mus, la partida es pot guanyar per un órdago o també amb la mort dolça del contrari, és a dir pedra a pedra al llarg de la partida fins que eixe contrari perd.\nTambé valdrà este raonament si juguem al truc, i vaig a seguir amb el truc doncs m'agrada molt més i, sobretot si guanyes, rius molt més. El nacionalisme català ha volgut sempre guanyar per órdago, un moment, seguim amb el truc, ha volgut guanyar sempre fent la falta o jugant-se la partida després del retruc.\nEn eixa taula on es jugava la partida de truc, els nacionalistes han jugat la partida i en eixa partida han passat moltes coses.\nEls socis nacionalistes (CiU i Esquerra) no han pogut aguantar molt temps sense discutir.\nEl clan Pujol s'ha proposat donar-los molt males mans. No entraven bones cartes, no lligava cap envit.\nEls nacionalistes catalans encara pensen guanyar alguna pedra encara que siga perquè estan de mà. Mai han estat de mà, encara que sempre ho han cregut en tenir la propaganda oficial dels mitjans subvencionats, però obliden que en els jocs que busquen la fractura estatal la mà correspon sempre a l'Estat, per l'evident pes de la Història, de la Història amb majúscules, la vertadera, no la història inventada pels nacionalistes.\nLes cartes ja estan repartides, cal jugar, però alguns volen baixar-se del carro, ja estan dient que no faran res que siga il·legal.\nTotes aquestes jugades els han fet perdre moltes pedres.\nEn aquesta partida de truc els independentistes catalans hagueren volgut fer la falta i guanyar amb 33, o jugar-se la partida amb el bastet i l'espaseta, però estan perdent la partida, si no l'han perduda ja, pedra a pedra. Serà una mort dolça, però mort al cap i a la fi i eixes pedres que els faran perdre cada cama i cada coto els serviran per a la seua sepultura política.\nHan volgut envidar sense lligat i han volgut trucar sense cartes, així no es pot guanyar cap partida. Quan es guanya una partida de truc els guanyadors, amigablement, riuen i burlen dels perdedors. En aquesta partida hem de fer una excepció a aquesta costum: no cal burlar-se, els nostres germans catalans, que ja tenen suficient amb suportar a estos que estan jugant esta partida de truc i l'estan perdent.\nNo parlem més d'independentisme, parlem de truc, mirem les cares dels perdedors i hem dit que no ens burlarem però el que sí que hauríem de demanar-los a eixos que han jugat la partida i que l'han perduda, Mas i Pujol fonamentalment, és que paguen les consumicions, que ells sí que han consumit recursos i paciència de tots els espanyols.\nPublicat per El diari de Tavernes a 10:30\nAnònim 11 de setembre de 2014 a les 12:08\nI a tu ara de repent t'interessen els catalans?\nDefensor de la castellanitzacio de Catalunya com diu Wert (en Valencia ja fa anys que ho han aconseguit) i de la Espanya radial en contra del corredor Mediterrani que marca la economia i el sentit comú i diu Europa en contra del parèixer del govern castellaniste.\nCom el pare que te un fill abandonat o la dona abandonada pero que es sent posseïdor i al final "la mató porque era suya". Eixa es la relació que te i vol tindre Espanya amb Catalunya.\nDe la defensa de la cultura idioma i identitats valencianes pel nostre govern autònomic ja en parlem altre dia. O millor no mai,no cal,es zero.\nAnònim 11 de setembre de 2014 a les 16:10\nLa Falta Envide\nAnònim 11 de setembre de 2014 a les 16:46\nNo sé que estàs parlant. De fills i dones abandonades, que els mata perquè són seus, que si parlem o no parlem. Ací es parla de jugar al truc. Si no és per a despistar-me i aprofitar per a fer-me alguna falsejà no t'entenc.\nEnvida o truca, però juga i no mareges.\nKarl Marx 11 de setembre de 2014 a les 23:22\nHuí els de la V t'han tornat l'envit i no et sent fent la falta,anónim de les 16:46. I aixo que jo creia que els catalans no sabien jugar al truc. Estaran fent-nos com en la paella i les falles que volen fer-les catalanes?\nJo,jo,jo, menys truc que vegueu massa cassalla i despres ix el que ix per la boca. I tampoc enteneu qui maltracta la dona o el fill perque son seus,com els catalans d'Espanya (i valencians,i bascos,i gallecs,i...).


Club de Lectura de l'IES Cendrassos: Entrevista i presentació del Club de Lectura\nEls alumnes que cursen l’assignatura dedicada a la Revista El Suro van fer una entrevista als professors responsables del Club de Lectura. Tot seguit, us oferim el seu article tal com apareixerà publicat a la revista de l’institut. Aquesta ens ha semblat una manera original i curiosa de presentar-vos el Club de Lectura. Esperem que us agradi.\nEl Club de Lectura d'aquest any està format per tres grups. Els professors responsables són: la Raquel Rojas, del grup de 3r i 4t d’ESO; l’Àngel Rico, del grup de 2n d’ESO, i la Marta Planells, del grup de 1r d’ESO.\nHem entrevistat als tres professors del Club de lectura per saber les últimes novetats i conèixer com funciona el club. Ens han explicat moltes coses.\nLa professora Raquel Rojas ens ha parlat del club en general i del seu grup en concret:\nPregunta: Des de quan es fa el Club de lectura?\nResposta: Des de l'any passat.\nP: Quants alumnes s’han apuntat al teu grup?\nR: Setze alumnes.\nP: Quin/s llibre/s teniu programats llegir?\nR: La balada del funicular miner de P. J. Hernández, Noel et busca d’Àngel Burgas i Ullals de Salvador Macip i Sebastià Roig. Hem programat també la lectura de Kaliman en Jericó, d'Àngel Burgas, perquè amb altres instituts de la comarca farem la sessió del club en companyia de l'autor.\nP: Quins dies i a quines hores el feu?\nR: El grup de segon cicle es reuneix els dilluns a l'hora del pati. Normalment són dues sessions per lectura.\nP: Com es poden apuntar els alumnes al club? Es poden apuntar encara que hagi començat?\nR: Dient-li al tutor. Es poden apuntar sempre que vulguin. Els responsables del club de lectura els informaran sobre les condicions.\nP: Què destacaries del Club de lectura?\nR: És per a alumnes a qui els agradi llegir i conèixer nous llibres. Els alumnes passen una bona estona comentant les lectures i poden coincidir amb companys d’altres classes.\nEl professor Àngel Rico ens ha parlat del seu grup de lectura. Hi participen deu alumnes de 2n d'ESO i ja s'han reunit una hora a la tarda per parlar de la lectura Ullals:\nLa professora Marta Planells ens ha parlat també del club i del seu grup en concret:\nPregunta: Quants alumnes s’han apuntat al club de lectura?\nResposta: Onze de 1r d’ESO.\nP: Tenen vergonya a l’hora de llegir en veu alta o a preguntar dubtes?\nR: En principi sí perquè no es coneixien, però cada vegada menys.\nP: Quin llibre esteu llegint aquest segon trimestre?\nP: Quants llibres llegiu per trimestre?\nR: Un cada trimestre.\nP: Tenen molt d’interès a llegir?\nR: Sí, vénen perquè realment els agrada llegir.


A Reynés no li agrada Contestí\nEl president mallorquinista discrepa de l'elecció del nou mandatari dels copropietaris del Lluís Sitjar\nXavier Ribas | 19 desembre 1998\nNo van per bon camí les relacions entre el Reial Mallorca i l'Associació de Copropietaris del Lluís Sitjar. Tot i que ambdues parts proclamen un apropament de postures quant a les seves distàncies, en tan sols dos dies les dues parts han mostrat a les clares que la situació no és gaire bona.\nSi dijous era el nou president dels copropietaris del Lluís Sitjar, Miquel Contestí, qui en prendre possesió del càrrec manifestà que continuen sense haver arribat a un acord entre ells i el Reial Mallorca, ahir va ser Guillem Reynés, president del Reial Mallorca, qui es manifestà al respecte, durant la visita que va fer a Son Bibiloni. Reynés deixà clar que la distància és encara evident, en manifestar el seu enfrontament quant a les manifestacions de Contestí. «De cap de les maneres no puc acceptar que Miquel Contestí digui que el vertader mallorquinisme és als copropietaris del Lluís Sitjar. En absolut és així. Des de la meva situació estic intentant precisament fer del Mallorca una cosa de tots els mallorquins, i declaracions com aquestes porten a tot el contrari», manifestà.\nA més a més, Reynés es mostrà contrari al fet que el president fos precisament Miquel Contestí, en manifestar que li hauria agradat més que sortís elegit, un «vertader» copropietari. «Jo esperava que fos triada una figura més tradicional dels copropietaris. Un fill o un nét d'un vertader copropietari fundador del Lluís Sitjar. De tota manera, la Junta va triar Miquel Contestí i ja ha donat mostres en anterior ocasions de ser un bon negociador, per la qual cosa esper que aviat arribem a un acord» explicà Reynés.


3r d’eso – BLOG DE L'INSTITUT FERRAN TALLADA\nTennis i gimnàstica a E.F.\nDesembre 4, 2019 per ferrantallada Feu un comentari\nLes instal·lacions del Centre Municipal de Tennis Vall d’Hebron són, durant aquest trimestre, l’escenari de les hores d’Educació Física de les alumnes de 3r d’ESO del Ferran Tallada. El tennis substitueix les seves hores lectives de la matèria, aprenent i perfeccionant la pràctica d’aquest esport durant aquests mesos. El mateix format segueixen les alumnes de 2n d’ESO que han canviat les seves hores d’Educació Física per temps al Gràcia Gimnàstic Club per fer Gimnàstica Artística. … [Read more...]\nFiled Under: ACTUALITAT, ESO i BATXILLERAT Tagged With: 2n ESO, 3r d'eso, educació física, ESO, esports, Gimnàstica Artística, Gràcia Gimnàstic, Projecte Didàctic Esportiu, tennis, Tennis Vall d'Hebron\nNovembre 13, 2019 per ferrantallada 1 comentari\nEl curs no és l’únic que ha estrenat l’alumnat de Rugby de 3r d’ESO aquestes últimes setmanes. El camp de l’EF Premiere, que l’any passat ja era l’escenari de la pràctica d’aquest esport per als alumnes del Ferran Tallada, ha estrenat noves instal·lacions després d’un estiu d’obres. Aquestes millores van obligar els joves de 3r d’ESO a iniciar les hores de rugby al nostre mateix centre. Finalment, la setmana del 5 de novembre, ja van poder trepitjar la nova gespa del camp, situat davant … [Read more...]\nFiled Under: ACTUALITAT, ESO i BATXILLERAT Tagged With: 3r d'eso, activitats, educació física, EF Premiere, ESO, Projecte Didàctic Esportiu, rugby\nFinal femenina de Futbol Sala\nJuny 19, 2019 per ferrantallada Feu un comentari\nEl passat 17 de juny es va celebrar la final femenina del 26è torneig de Futbol Sala. Van resultar guanyadores les alumnes de 3r d’ESO (a la imatge, de color blau) en el seu enfrontament amb les noies de 1r d’ESO (de taronja). … [Read more...]\nFiled Under: ACTUALITAT, ESO i BATXILLERAT Tagged With: 1r d'eso, 3r d'eso, educació, educació física, esports, futbol sala, patis, torneig\nCompetició de volei\nEl dimarts 7 de maig tots els alumnes de 3r i 4rt d´ESO de l'institut van participar en una competició de voleibol amb diferents centres del districte d'Horta-Guinardó que va tenir lloc al CEM Olímpics. Aquest any, el Ferran Tallada ha presentat 8 equips: 4 masculins i 4 femenins. Han obtingut uns resultats molt bons. Concretament, en la competició masculina, de 21 equips presentats, l'institut ha quedat en 1r lloc i en 6è lloc (arribant a quarts de final). En la competició femenina, de 18 … [Read more...]\nFiled Under: ACTUALITAT, ESO i BATXILLERAT Tagged With: 3r d'eso, 4t d'eso, competició esportiva, ESO, esport, horta-guinardó, voleibol\n“La noche que cayó Pompeya”\nAquí veureu unes fotografies amb l'alumnat de 3r d'ESO de Cultura Clàssica, que van aprofitar el tema que estaven estudiant sobre les ciutats romanes per jugar a un joc de taula basat en la catàstrofe que va tenir lloc el 79 dC a la ciutat italiana de Pompeia. El joc es diu "La noche que cayó Pompeya". … [Read more...]\nFiled Under: ACTUALITAT, ESO i BATXILLERAT Tagged With: 3r d'eso, classe, cultura clàssica, gamificació, joc de taula, jocs, juguem, pompeia\nNovembre 30, 2018 per ferrantallada Feu un comentari\nEl passat dimecres, l'alumnat de 3r d'ESO A i B van visitar el CosmoCaixa i van veure la sala permanent de la matèria i l'exposició itinerant de robòtica. Va ser una sortida organitzada dins dels àmbits de la tecnologia, la física i la química i la plàstica. … [Read more...]\nFiled Under: ACTUALITAT, ESO i BATXILLERAT Tagged With: 3r d'eso, CosmoCaixa, visita


QUÈ FER AMB L’ARTROSI? - Articles de la revista de Banyoles: L'HAM\nL’artrosi és una degeneració crònica i irreversible del cartílag articular, provocant dolor en les articulacions afectades. El dolor empitjora severament la qualitat de vida i és la principal causa d’abús d’antiinflamatoris. Els llocs més freqüents on afecta aquesta malaltia són la columna cervical i lumbar, genoll i maluc.\nL’artrosi afecta en un 40% de la població major de seixanta-cinc anys. La seva causa és multifactorial: genètica, edat, microtraumatisme, debilitat muscular, obesitat… La possibilitat de patir artrosi en persones obeses és 7 cops superior a les persones amb normo pes. Per això, petites pèrdues de pes de 4-5 kg pot disminuir el risc d’artrosi del 50% segons la societat d’endocrinologia i reumatologia espanyola i en un 31% la necessitat de cirurgia.\nEl múscul quàdriceps, que trobem a la cuixa, actua com a important amortidor de les forces que rep el genoll per la qual cosa la pèrdua de potència d’aquest es veu relacionada amb l’aparició i/o\nempitjorament de l’artrosi. És per aquestes dues causes, obesitat i debilitat muscular, que l’exercici físic és un dels pilars fonamentals pel tractament de l’artrosi. Es recomanen exercicis de tonificació i enfortiment muscular sigui a un gimnàs o a casa; l’exercici aeròbic com caminar 30 min/dia i el ciclisme; activitats aquàtiques, ja que redueix l’impacte a les articulacions.\nA més a més, tractaments complementaris com poden ser els condroprotectors (col·lagen, condroitin, glucosamina, magnesi, calci, zinc…), que ajuden a mantenir el gruix de cartílag articular, milloren el dolor i disminueixen la necessitat d’antiinflamatoris, així com les infiltracions de corticoides i àcid hialurònic que també disminueixen el dolor. S’ha vist que l’àcid hialurònic té una duració major, essent entre 4 i 12 mesos.\nPer últim, tindríem el tractament quirúrgic: la pròtesi articular, que consisteix a substituir l’articulació per uns components metàl·lics restituint la funció habitual. Malgrat ser un tractament amb altes taxes d’èxit, hem de tenir en compte que també hi ha complicacions com la rigidesa, el dolor crònic i algunes d’elles greus com la infecció.\nDra. Marta Baraldés Canal\n8:32 pm, juny 25, 2022


Partidàs entre l'Olimpyc i l'Escola Pia Sabadell - Sant Cugat Informa!\nInici » Esports » Futbol sala » Partidàs entre l’Olimpyc i l’Escola Pia Sabadell\n24 Octubre 2014 a 10:30\nPartidàs entre l’Olimpyc i l’Escola Pia Sabadell\nL’Olimpyc treu un empat a 3 important contra el líder\nEls jugadors de l’Olimpyc La Floresta abans del partit // Foto: Xavier Boix\nEn el partit avançat jugat ahir al Pavelló Municipal de Can Llobet, l’Olimpyc, quart a la classificació amb 4 victòries i dues derrotes, rebia al líder invicte de la Segona Divisió B Nacional, l’Escola Pia Sabadell. I el líder va demostrar el perquè del seu lideratge però els de La Floresta també van demostrar el motiu pel qual aquest any no miren enrere a la classificació sinó que miren endavant.\nComençà el partit amb el domini dels sabadellencs, amb bon toc i controlant el partit. Però de seguida Marc Feu, en el minut 3, va avançar els florestans en un xut directe des del córner que el porter sabadellenc no va saber aturar. Amb el resultat a favor, el control de la pilota encara va ser més clar pels visitants i els de Xaloc Rion van passar a jugar a la contra. Encara podien haver obert més l’avantatja 1 minut més tard quan Pirata es va quedar sol davant la porteria rival i va fallar una ocasió molt clara.\nFins el minut 10, molt control dels sabadellencs però sense oportunitats a destacar. Sí es pot destacar en canvi la de Martí Casas a 9 minuts del final, a la que va seguir una targeta groga al mateix jugador. A partir d’aquest minut però el joc va entrar en un moment de cert embogiment que no li anava bé a l’Escola Pia que, tot i tenir més oportunitats, un pal després d’un xut de falta per exemple, va patir més del que sòl fer-ho habitualment. A 7 minuts del final de la primera part l’Olimpyc va demostrar en una jugada l’estat de forma dels seus jugadors amb una jugada d’atac en la que van participar tots els seus jugadors i en la que, després d’un passi d’esperó del capità Martí Àngel, no van saber resoldre. Els de La Floresta a més tancaven bé en defensa, eren solidaris davant la major força física i el toc ràpid i incisiu dels líders. Els de Sabadell en defensa havien de fer us de les faltes tàctiques que els van dur a les 5 faltes a 5 minuts del final.\nL’Escola Pia Sabadell atacant la porteria de Guillem // Foto: Xavier Boix\nA 4 minuts pel final, un nou pal després d’una bona jugada d’atac de l’Escola Pia de Sabadell. Semblava que se li començava a anar el partit als florestans i Rion va reconstruir l’equip, retornant a Pirata, Oliva i Ferrer a la pista per controlar més el partit. La darrera ocasió del partit la tindrà justament aquest darrer per tancar una primera part amb el resultat 0-1.\nLa segona part començà gairebé igual que la primera però aquest cop el segon gol dels locals arriba més ràpid. Nitu rep un passi des de la dreta i fa el gol als 40 segons. A partir d’aquest el partit es converteix en un atac i gol de l’Escola Pia, que posa tota la carn a la graella. Al minut 6, Martí Casas és expulsat per doble amonestació, una baixa sensible pels locals, i torna a descontrolar-se per uns moments el partit. Ara és el porter Guillem qui entra en acció amb les seves habituals aturades. La primera és al 8.\nA partir del minut 11, els de Sabadell comencen a jugar amb porter – jugador i ho fan d’una forma excel·lent posant en greus problemes als locals. Toquen amb brillantor, fent un moviment en atac exquisit. No triga a arribar el primer gol. Al minut 14 cau el primer en un passi interior que remata el pivot visitant, després d’una gran aturada de Guillem. Entremig els de l’Olimpyc han perdut l’oportunitat d’aconseguir un gol amb la porta buida. L’Escola Pia es posa en 5 faltes – fet important al final del partit…- i segueix jugant igual. 1 minut i mig més tard cau el segon gol. I com veuen que els dóna resultat segueixen jugant amb porter – jugador, fet que només està a l’alçada dels grans equips.\nA 2’20” Fernando té una ocasió clara que estavella contra el pal i mig minut més tard els sabadellencs s’avancen amb un xut sec des de la dreta, posant el 2-3 al marcador. Xaloc Rion ordena jugar amb porter – jugador, posant a Joan Ferrer jugant en aquesta posició. I a manca d’1 minut per acabar es dona una situació estranya de joc. Pirata puja per la banda dreta, li fan falta però continua i l’àrbitre en principi aplica la llei de l’avantatja però els visitants tenen la bandera aixecada de les 5 faltes el que suposa que la decisió resulta més un càstig que una avantatja pels locals. L’àrbitre, amb bon criteri, rectifica. És Fernando l’encarregat de xutar la falta directa i de fer el tercer gol dels locals i empatar el partit. Un empat que és de totes totes just amb el que va passar sobre la pista. Encara tindria una altra opció al final l’Olimpyc de fer gol a porteria buida, com altres havia tingut durant aquesta part. Però per plantar cara a aquest líder, els jugadors de Xaloc Rion es van buidar físicament i, encara que ho sembli, no és tant fàcil xutar d’una banda a l’altra del camp. Felicitats als dos equips pel bon partit que ahir ens van servir a Can Llobet, la bona entrada al pavelló ho va agrair i dissabte a més podran veure el Madrid – Barça.\n#Can Llobet #Escola Pia Sabadell #Joan Ferrer #La Floresta #Martí Àngel #Martí Casas #Olimpyc La Floresta #Pirata #Segona Divisió B Nacional #Xaloc Rion\nL’Olimpyc afronta la nova temporada amb “el repte de seguir entre els 15 millors equips de Catalunya”\nL’Olimpyc també comença la pretemporada


2006: temporada de dol – Fes Ta Festa – La cultura popular a la ràdio i a internet\n2006: temporada de dol\n15 gener 202140 anys de 9\nEl 2006 va ser any de Concurs, però sobretot de dol. Els verds van guanyar el títol i van coronar el 3de10fm per Sant Fèlix. Però un tràgic accident va sacsejar el món casteller: la mort de Mariona Galindo Lora, una dosos de Mataró, que va patir un fatal despenjament. Les colles van incorporar el casc per als més petits.\nVa ser una temporada molt trista. L’accident per les Santes, en l’intent d’un 4de9f dels Capgrossos de Mataró, va marcar els mesos immediats i la percepció de la sinistralitat als castells. Mariona Galindo Lora, de tan sols 13 anys, va morir pocs dies després del fatídic accident. El món casteller va quedar consternat i va implementar immediatament l’ús del casc casteller, que estava en fase de proves, per a enxanetes i aixecadors.\nLa temporada havia començat engrescadora amb un 5de9f carregat pels Minyons de Terrassa a la seva Festa Major i amb els Capgrossos estrenant Premià de Mar com a plaça de 9. Els verds van emmanillar les Santes amb la torre, però la diada va resultar tràgica amb l’accident dels mataronins.\n3de9f dels Capgrossos per Tots Sants del 2006\nA l’agost, a Llorenç del Penedès, es va poder veure com la canalla de les colles ja portaven el casc de seguretat. Els de Vilafranca van plantar el pilar de 8 per primer cop a l’Arboç i per Sant Fèlix van carregar el 3de10fm: l’únic en tot l’any. Els vilafranquins van signar un pòquer amb el 3de10fm(c), 4de9fa, 5de9f i Pde8fm. Els Minyons hi van plantar el 5de9f i el 2de9fm i la Colla Vella va provar el 3de8 per sota.\nL’1 d’octubre va tenir lloc el Concurs amb victòria per tercer cop consecutiu dels Castellers de Vilafranca: van carregar la torre de 8 neta i completar el 4de9fa i 5de9f. La Colla Vella va quedar segona amb els 4de9fa(c) i 5de9f(c). Aquell any les colles de Tarragona no van fer cap castell de 9 i els matalassers van superar els liles (al Concurs i al Baròmetre). Els Minyons de Terrassa van viatjar a Palma on van plantar el primer 4de9f vist a Mallorca i els verds va fer a Sitges el primer 3de8 amb l’agulla de la història. Santa Úrsula va ser novament infructuosa en la gamma extra.\nTots Sants va ser rodona per als verds amb un pòquer complet: 4de9fa, 5de9f, 2de9fm i Pde8fm. Els Capgrossos es van emportar una ovació de gala de la plaça més castellera, en memòria a la Mariona, amb el seu 3de9f. La temporada es va tancar amb el 2de8sf carregat per la Vella a Vila-rodona i el 5de9f coronat dels Minyons a la seva diada. La Joves es va quedar per segon any consecutiu sense gamma extra.


Un 'Rigoletto' únic amb el debut de Camarena com a Duc de Màntua | Liceu Opera Barcelona\nBarcelona, 15 de març de 2017. La producció del Rigoletto de Verdi de la directora d’escena holandesa Monique Wagemakers arriba al Gran Teatre del Liceu del 21 de març al 6 d’abril sota la direcció musical del mestre italià Riccardo Frizza. Aquesta coproducció del Liceu i el Teatro Real suposarà el debut mundial dels tenors Javier Camarena i Antonino Siragusa en el rol del duc de Màntua. Els barítons Carlos Álvarez i Àngel Òdena -que també debuta en el rol de Rigoletto- s’alternaran amb el reconegut baríton italià Leo Nucci, que farà una única funció, mentre que les sopranos Désirée Rancatore i María José Moreno s’alternaran en el paper de Gilda.\nUna de les marques distintives d’aquesta producció és sens dubte el seu vestuari venecià renaixentista, obra de la dissenyadora Sandy Powell, guanyadora de 3 Oscar, i que ha comptat amb l’assistència del també dissenyador Lorenzo Caprile. A aquest espectacular vestuari vermell s’hi suma la complexitat tècnica de la producció, que ha necessitat tres setmanes de premuntatge per perfeccionar el funcionament d’una gran plataforma en moviment. Un sistema d’elevadors i pistons hidràulics que suposarà un autèntic repte pel Cor del Liceu dirigit per Conxita Garcia i pels intèrprets, que tenen diverses entrades i sortides en aquest intricat escenari.\nUna de les àries més famoses de la lírica universal, La donna è mobile, representa un dels moments més brillants de l’òpera de Verdi i recau sobre el tenor que interpreta el duc de Màntua, un gran moment de lluïment del tercer i últim acte. Rigoletto es va estrenar el 11 de març de 1851 al Teatro La Fenice de Venècia i no va ser fins dos anys i mig més tard, el 3 de desembre de 1853, que arribava al Liceu. El darrer cop que es va poder veure a Barcelona va ser el 5 de gener de 2005 i al Gran Teatre s’ha representat un total de 360 vegades.\nConfluències en vermell\nAmb motiu de les representacions de Rigoletto, el Liceu i Pigment Gallery presenten l’exposició Confluències en vermell, que s’endinsa en el particular vestuari vermell venecià renaixentista de la dissenyadora guanyadora de 3 Oscars Sandy Powell. Una selecció d’obres d’artistes col·laboradors habituals de Pigment Gallery que s’exhibiran al Balcó Foyer del 21 de març al 6 d’abril. Tots els treballs plàstics tindran un denominador comú: que utilitzen el color vermell per transmetre diferents emocions i sensacions.


Betsy Overnatting Kjopsvik Noruega - Ofertes d'hotels amb els MILLORS DESCOMPTES EN LÍNIA\nRognalleen 11, Kjopsvik, Kjopsvik, Noruega, 8590 - Veure al mapa\nMés informació sobre Betsy Overnatting\nAl visitar Kjopsvik, vosté es sentirà com a casa a Betsy Overnatting, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Betsy Overnatting, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Mentres estan allotjats en aquestes meravelloses instal.lacions, els clients poden gaudir de instal·lacions per a reunions i banquets , habitació familiar, àrea de fumadors, àrea de TV/saló compartit, cuina compartida.\nTotes les instal.lacions per als clients, ofereixen comoditats destinades a assegurar tot el comfort possible. Pesca, jardí de l'hotel, són llocs ideals per a relaxar-se després d'un llarg dia. Amb una localització ideal i amb comoditats imbatibles, Betsy Overnatting no troba competidors en cap categoria.


La història i la tradició s'alien en el Miracle dels Peixets d'Alboraia\nHistòria i tradició s’alien en el Miracle dels Peixets d’Alboraia\nCentenars de veïns, d'aquesta localitat de l'Horta **Nord i de poblacions properes, han participat en una celebració més que arrelada.\nGermanor, fervor, tradició, aliats amb un dia primaveral, han sigut de nou protagonistes, en la Festa dels Peixets que se celebra a Alboraia.\nCentenars de veïns, d’esta localitat de la comarca de l’Horta Nord i de poblacions properes, han participat en una celebració més que arraigada ‘i que es commemora en l’ermita construïda en la desembocadura del barranc del Carraixet, coneguda com Ermita dels peixets i ermita del miracle.\nUn miracle que es recrea cada any. Segons conta la tradició, un musulmà convers d’Almàssera estava moribund i va demanar la Comunió al capellà. En travessar el barranc de Carraixet, les hòsties li van caure a l’aigua, fet que va provocar una gran commoció i que el poble s’organitzara per a recuperar-les. En la desembocadura del barranc tres peixos, segons la tradició d’Alboraia, van donar les formes sagrades al capellà.\nEntorn a aquest fet, la jornada festiva comença mb una misa i diferents activitats lúdiques en un espai privilegiat: com a paelles populars, jocs esportius i la participació de ‘colla de tabal i dolçaina’ de la Societat Musical d’Alboraia.\nTampoc l’alcalde del municipi, Miguel Chavarria, s’ha volgut perdre la festivitat, en la quals els clavaris juguen un papel important per mantenir viva la tradición\nAra, Alboraia es prepara per a altrs festes marcades al seu calendari i organitzar una nova cita amb el miracle dels peixets el proper any.\nConsuelo Llobell: “somiaré amb l’ofrena fins al 18 de març”


Ajuntaments i organitzacions agràries reclamen crèdits tous per a la fruita dolça - Diari de Girona\nDemanen un pla de sensibilització per fer arribar a la ciutadania les dificultats del sector i conscienciar-la de la importància de garantir la viabilitat També reiteren la necessitat d'estendre al conjunt d'Espanya un pla d'arrencada de fruita de pinyol\nacn/ddg 11.01.2020 | 00:27\nAlcaldes de Lleida, durant la reunió de dimarts. acn\nAlcaldes de Lleida, durant la reunió de dimarts.\nAlcaldes d'una trentena d'ajuntaments del pla de Lleida i representants d'organitzacions agràries van traslladar al delegat del Govern a Lleida, Ramón Farré, la «greu crisi» que viu el sector de la fruita dolça i, en aquest sentit, van reclamar la posada en marxa de mesures per evitar «que vagi morint de manera lenta però constant com està passant des fa cinc anys».\nEntre aquestes, van demanar la implementació de crèdits tous a través de l'Institut Català de Finances (ICF) i un pla de sensibilització per fer arribar a la ciutadania les dificultats del sector i conscienciar-la de la importància de consumir fruita dolça per garantir la seva viabilitat. També van reiterar la necessitat d'estendre al conjunt d'Espanya un pla d'arrencada de fruita de pinyol. Farré va remarcar que es tracta d'un sector «vital» pel territori i es va comprometre a traslladar les peticions als departaments competents.\nEl front comú d'ajuntaments i organitzacions agràries va fer arribar les seves propostes al Govern, en el marc de la reunió mantinguda amb el delegat a Lleida, Ramon Farré, i el director dels serveis territorials d'Agricultura, Ferran de Noguera. En concret, hi van participar alcaldes i regidors de 33 municipis, a més de representants d'Afrucat, Unió de Pagesos, JARC, Asaja, de la plataforma en Defensa de la Fruita Dolça i de la FCAC.\nEl portaveu dels alcaldes de municipis productors de fruita, Manel Ezquerra, va tornar a posar de manifest la «greu crisi» que viu aquest sector, especialment el de la fruita de pinyol, des de fa cinc anys, amb liquidacions que, en alguns casos, se situen per sota dels costos de producció. «S'estan arrencant explotacions i s'està deixant de cultivar fruita» i «això és molt greu per al territori i la seva economia», ja que es tracta d'un sector «que dona feina a moltes persones» a les comarques del pla de Lleida, de manera directa o indirecta.\nPer fer font a aquesta situació, els ajuntaments i organitzacions agràries van reclamar al Govern la necessitat de posar en marxa diferents mesures per evitar que el sector de la fruita «vagi morint de manera lenta però constant com succeeix des fa cinc anys», sobretot arran del veto rus. En aquest sentit, van demanar un pla econòmic que garanteixi la viabilitat de les explotacions amb la implementació de crèdits tous per als productors a través de l'ICF. Una altra de les peticions passa per la posada en marxa d'una campanya o pla de sensibilització per tal de donar a conèixer al conjunt de la ciutadania la situació que viu el sector i posar en valor la importància de consumir fruita dolça de proximitat per tal que els productors puguin seguir desenvolupant la tasca de produir aliments de qualitat i de cuidar el territori.\nAixí mateix, també van reiterar la necessitat d'estendre al conjunt d'Espanya un pla d'arrencada de fruita de pinyol com el que ha posat en marxa a Catalunya el Departament d'Agricultura. Els representants municipals i d'organitzacions agràries van reclamar la importància de reduir l'oferta de fruita de pinyol del mercat per tal que puguin repuntar els preus, segons ha assenyalat Ezquerra. En aquest sentit, van tornar a demanar a la conselleria que segueixi pressionant el Ministeri d'Agricultura per tal que l'Estat acabi accedint a destinar recursos a un pla d'arrancada estatal, aprofitant la formació del nou executiu espanyol. El sector calcula que seria necessària l'arrencada d'unes 10.000 hectàrees a l'Estat, fet que suposaria treure del mercat entorn d'unes 300.000 tones de fruita de pinyol.\nPer la seva banda, Ramon Farré va assegurar que el Govern està al costat d'un sector «vital» per a les comarques lleidatanes. Així, el delegat del Govern a Lleida es vacomprometre a traslladar «amb urgència» als diferents departaments competents les diferents propostes plantejades per alcaldes i organitzacions agràries perquè el país «s'hi juga la producció d'aliments, l'economia del territori, la pervivència del sector i la il·lusió de moltes persones i empreses», segons va dir. Farré també va posar en valor la unitat dels diferents agents a l'hora de plantejar solucions a l'administració per a un sector «que ha estat castigat i que ha passat una crisi molt forta».


Blog nou: La Bio és Bella - Postgrau en Comunicació Científica | Eduscopi i Universitat de Vic\nAvui estreno: La bio és bella, un blog per anar compartint amb tots vosaltres curiositats, anècdotes i temes d’actualitat relacionats amb la biologia i el medi ambient. Una manera més de compartir el que faig i el que m’agrada amb la gent que m’envolta i amb tothom qui estigui interessat en aquests temes o simplement tingui curiositat.\nEl blog sorgeix del curs de comunicació comunicació científica que estic fent des de fa més de mig any (d’eduscopi i la UVic). Han estat sis mesos d’aprenentatge (i diversió) tant professional com personal. Cada sessió realitzada ha estat una nova aventura. Hem treballat de valent, descobrint noves maneres de comunicar la ciència i aprenent els uns dels altres. Aquest blog és un pas més d’aquest camí i em fa molta il·lusió compartir-lo amb vosaltres.\nAprofito l’estrena per presentar la primera entrada: Què tenen en comú els tomàquets i les cotorres d’Argentina? En el blog ho descobrireu. Espero que sigui la primera de moltes entrades, ben aviat tindreu la propera, estigueu alerta!\nCategories Elegir la categoría Sessió (31) Sin categoría (33) Treball (437) Article (90) Blogs (192) Educació (44) Narratiu (5) Podcast (39) Transferència (54) Youtube (18)\nArxiu Elegir el mes marzo 2021 (2) febrero 2021 (4) enero 2021 (9) diciembre 2020 (8) noviembre 2020 (21) septiembre 2020 (1) julio 2020 (16) junio 2020 (11) mayo 2020 (5) marzo 2020 (1) febrero 2020 (13) diciembre 2019 (13) noviembre 2019 (1) julio 2019 (1) junio 2019 (2) mayo 2019 (8) abril 2019 (15) marzo 2019 (24) febrero 2019 (9) diciembre 2018 (13) octubre 2018 (1) junio 2018 (3) mayo 2018 (36) abril 2018 (26) marzo 2018 (42) febrero 2018 (10) enero 2018 (2) diciembre 2017 (21) noviembre 2017 (1) julio 2017 (4) junio 2017 (18) mayo 2017 (8) abril 2017 (42) marzo 2017 (46) febrero 2017 (23) enero 2017 (23) diciembre 2016 (3) noviembre 2016 (1)